Laki pakkokeinolain muuttamisesta 772/1990 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 1990 › 772/1990\nmuutetaan 30 päivänä huhtikuuta 1987 annetun pakkokeinolain (450/87) 1 luvun 1§:n 1 momentti sekä 5 luvun 1§:n 1 momentti ja 10§:n 1 momentti,\nnäistä 5 luvun 1§:n 1 momentti sellaisena kuin se on 29 päivänä joulukuuta 1988 annetussa laissa (1258/88), näin kuuluviksi:\nJokainen saa ottaa kiinni verekseltä tai pakenemasta tavatun rikoksentekijän, jos rikoksesta saattaa seurata vankeutta tai jos rikos on lievä pahoinpitely, näpistys, lievä kavallus, lievä luvaton käyttö tai lievä petos.\nJos on syytä epäillä, että on tehty rikos, josta säädetty ankarin rangaistus on enemmän kuin kuusi kuukautta vankeutta, saadaan rakennuksessa, huoneessa taikka suljetussa säilytyspaikassa tai kulkuneuvossa toimittaa kotietsintä takavarikoitavan esineen löytämiseksi tai muutoin sellaisen seikan tutkimiseksi, jolla voi olla merkitystä rikoksen selvittämisessä. Kotietsintä saadaan toimittaa myös, jos epäilyn kohteena oleva rikos on väärennysaineiston tai väärän rahan hallussapito taikka henkilörekisteriin tunkeutuminen.\nHenkilöntarkastus saadaan toimittaa takavarikoitavan esineen löytämiseksi tai muutoin sellaisen seikan tutkimiseksi, jolla voi olla merkitystä rikoksen selvittämisessä, jos on syytä epäillä, että on tehty rikos, josta säädetty ankarin rangaistus on enemmän kuin kuusi kuukautta vankeutta. Henkilöntarkastus saadaan toimittaa myös, jos epäilyn kohteena oleva rikos on lievä pahoinpitely, näpistys, lievä kavallus, lievä luvaton käyttö, lievä petos taikka väärennysaineiston tai väärän rahan hallussapito.\n1 luku - Kiinniottaminen, pidättäminen ja vangitseminen 1 § - Jokamiehen kiinniotto-oikeus 5 luku - Etsintä1 § - Kotietsinnän edellytykset 10 § - Henkilöntarkastuksen edellytykset


Jakso #16 Ajattele oikein - menesty! | Kirjapodi\nJakso #16 Ajattele oikein – menesty!\nKirja Think and Grow Rich by Napoleon Hill\nKaikkien aikojen myydyimpien Self-help kirjojen joukkoon kuuluva teos, joka käsittelee mielen voimaa suhteessa tavoitteiden saavuttamiseen. Napoleon Hill lähti tutkimaan yhteiskunnan eliittiä, pyrkien löytämään heidän menestymisen salaisuuden.\nKaikki lähtee kiitollisuudesta! Lähdetään fiilistelemään yhdessä kiitollisuutta upean räpvideon kanssa, jossa Ilkka Laine esiintyy:


Kuntaliitos muuttaisi monen kadun nimet - Keskisuomalainen\nKeski-Suomi 15.10.2007 10:42\nKuntaliitos muuttaisi monen kadun nimet\nMikäli Jyväskylän kaupunki ja maalaiskunta yhdistyvät, on uudessa kaupungissa edessä melkoinen kadunnimien muutosrumba. Kaiken kaikkiaan 165 kadun tai tien nimi täytyisi muuttaa, kun mukaan lasketaan myös Jyväskylään liittyvän Korpilahden tiestö.\nMuutoksia tarvitaan, jotta palokunta, ambulanssit ja poliisi löytäisivät oikeaan osoitteeseen mahdollisimman sutjakkaasti. Vaikka tavoite on helppo ymmärtää, uskotaan muutosten herättävän asukkaissa myös vastarintaa.\n- Tunteita herättäviä kohteita nousee esille varmasti, arvioi paikkatietoinsinööri Janne Hartman Jyväskylän kaupungista.\nHartman on varovainen puhumaan tunteikkaista kohteista. Pelkästään karttaa vilkaisemalla voi kuitenkin todeta, että sellaisia löytyy. Esimerkiksi Kirkkotie on kaikissa kolmessa kunnassa ja lisäksi samanniminen katu löytyy Jyväskylän Säynätsalosta.\nErimielisyyttä voi tulla myös muun muassa Huvilatiestä ja etenkin Kauppakadusta, jotka kulkevat nyt sekä Jyväskylässä että Säynätsalossa. Niitä ei aikanaan muutettu, kun Säynätsalo liittyi kaupunkiin 1993.\nPeriaatteet pohditaan ensin perin pohjin\nKadunnimien muutoksiin on valmistauduttu kaupungin yhdyskuntatoimen tonttiosastolla. Työssä tähdätään siihen, että muutokset tulisivat voimaan vuoden 2009 alusta.\nPäällekkäiset kadunnimet on jo kerätty tietokantoihin Keski-Suomen maanmittaustoimistossa. Seuraavaksi on kunnissa vuorossa mietintätyö, jossa sorvataan periaatteet, joiden mukaan muutoksia tehdään.\nHartman korostaa, että työ on vielä alkuvaiheessa, eikä periaatteista ole edes puhuttu.\nPeriaatteista päätetään aikanaan kunnallisissa toimielimissä, jotka tekevät päätökset myös nimimuutoksista.\nKadun- ja tiennimien päällekkäisyyksiä on selvittänyt kartastoteknikko Pekka Sintonen maanmittaustoimistosta. Hän päivittää kuntarajat ylittävää maanmittauslaitoksen digitaalista maastotietokantaa. Hän on myös vuosien mittaan nähnyt, kuinka eri kunnat nimimuutoksia tekevät.\nYksinkertaisin ja "kivuttomin" tapa muutoksissa on vaihtaa kadunnimen loppuosaa. Siten esimerkiksi Kirkkotiestä voisi tulla Kirkkokatu, Kirkkopolku tai Kirkonraitti.\nÄänekosken taannoisessa kuntaliitoksessa kadunnimiä muutettiin sillä periaatteella, että nimi vaihtui kadulla, jolla oli vähiten asukkaita.\nTämä oli käytännöllistä enemmistölle, sillä asukkaiden on itse aikanaan ilmoitettava osoitteenmuutoksista viranomaisille ja muille tahoille, kuten lehtiin.\nYksi periaate voisi olla myös muuttaa kahden perättäisen kadun nimi kokonaan uudeksi. Esimerkiksi Äänekoskella Satamakadusta ja Mustanniementiestä tehtiin Vellamontie.\nKorpilahdella helppoja tapauksia\nKaiken kaikkiaan uudessa Jyväskylässä nimeä pitäisi pohtia 310 kadun kohdalla. Niistä 146 voisi säilyttää nimensä ennallaan.\nHelppoja tapauksia löytyy esimerkiksi Korpilahdelta, jossa asuttamattomien metsäautoteiden uudelleen nimeäminen ei liene ongelma.\n- Paljon on myös sellaisia teitä, joiden varrella on vain yksi asunto. Tällaisissa tapauksissa voisi olla mielekästä vaihtaa tiennimen loppuosaa, Pekka Sintonen sanoo.\n» Lue lisää maanantain Keskisuomalaisesta


Erikoisupseeri – Wikipedia\n(Ohjattu sivulta Insinöörimajuri)\nErikoisupseerit ovat Suomen puolustusvoimissa upseereihin kuuluva henkilöstöryhmä, joka suorittaa yleensä akateemista erikoiskoulutusta vaativia tehtäviä. Puolustusvoimat rekrytoi erikoisupseerit yliopisto- tai korkeakoulututkinnon suorittaneina ja alansa työkokemusta hankkineina. Puolustusvoimat järjestää erikoisupseereille tehtävissä tarvittavaa täydennyskoulutusta. Erikoisupseerien sotilasarvot vaihtelevat luutnantista kenraalimajuriin.\nErikoisupseereja palvelee seuraavilla erikoisaloilla: lääkintä, eläinlääkintä, farmasia, musiikki, talous ja tekninen ala.\n1 Erikoisupseerien tehtäviä\n3 Tekninen ala\n5 Muuta aiheesta\nFarmasia-alan ja talousalan erikoisupseerit ovat erittäin harvinaisia ja palvelevat esikunnissa huollon tehtävissä. Musiikkialan erikoisupseerit toimivat sotilassoittokuntien sotilaskapellimestareina ja ovat suorittaneet yleensä musiikin maisterin (tai vastaavan aikaisemman) tutkinnon.\nLääkintäalan erikoisupseerit palvelevat tyypillisesti varuskuntasairaalassa lääkäreinä tai hammaslääkäreinä. Heidän koulutuksenaan on yleensä lääketieteen lisensiaatin tutkinto sekä myöhemmin mahdollisesti tohtorin tutkinto tai jokin erikoislääkärin pätevyys. Eläinlääkintäupseerit keskittyvät, Niinisalon pieneläinklinikkaa lukuun ottamatta, lähinnä ympäristöterveydenhuoltoon. Lääkintäreserviupseerikurssi Huoltokoulutuskeskuksessa Lahdessa kouluttaa reservin lääkintä- ja eläinlääkintäupseereita terveydenhuollon ammattihenkilöstöstä.\nTeknikkoupseerit ja insinööriupseerit ovat ehkä tavanomaisin erikoisupseeriryhmä, joka suorittaa lukuisia eri tehtäviä Puolustusvoimien teknisillä aloilla. Teknikkoupseerit ovat häviävä ryhmä, sillä uusia teknikoita ei enää kouluteta. Insinööriupseeri on taustaltaan yleensä joko insinööri, insinööri (AMK) tai diplomi-insinööri. Lisäksi osa insinööriupseereista on suorittanut tieteellisen jatkotutkinnon (lisensiaatti tai tohtori)lähde?. Insinöörieverstiluutnantin arvoon sekä sitä ylempiin sotilasarvoihin ylennyskelpoisuuden saavuttamiseksi vaaditaan tekniikan alan ylempi korkeakoulututkinto eli diplomi-insinöörin tai insinöörin ylempi AMK-tutkinto.lähde? Insinööriupseereja ei nykyään kouluteta reserviin kuin yksittäistapauksessa.\nErikoisupseerien tehtävät eivät yleensä riipu heidän sotilasarvoistaan, ja heidän ylennyksensä tapahtuvat usein virkaiän mukaan. Tyypillinen eroamisikään mennessä saavutettava arvo on everstiluutnantti. Vain ylimpään johtoon siirtyvät erikoisupseerit ylennetään eversteiksi. Tyypillisesti Puolustusvoimien ylilääkäri ja -insinööri kuuluvat kenraalikuntaan ja ylikapellimestari on musiikkieverstiluutnantti tai -eversti. Viime aikoina erikoisupseereita on alettu jatkokouluttaa puolustusvoimien tarpeen mukaan esiupseerikurssilla ja toimialapäällikkökurssilla sekä yleisesikuntaupseerikurssilla.\nEläinlääkintäalalla erikoisupseerit toimivat eläinlääkärin tehtävissä. Puolustusvoimien ylieläinlääkäri on ollut yleensä everstin arvoinen.\nTeknisellä alalla on palvellut mm. teknikkoluutnantteja, teknikkoyliluutnantteja ja teknikkokapteeneja. Insinööriluutnantit, -yliluutnantit, -kapteenit ja -majurit voivat olla insinöörejä tai diplomi-insinöörejä, mutta insinöörieverstiluutnantin tulee olla insinööri YAMK tai diplomi-insinööri.\nErikoisupseeri käyttää sotilasarvonaan erikoisliitteellään varustettua tavanomaista arvoa (esimerkiksi insinööriyliluutnantti, musiikkimajuri), mutta häntä puhutellaan pelkällä arvolla (herra yliluutnantti, rouva majuri).\nErikoisupseereja tehtävältään ja koulutukseltaan muistuttavat sotilaspapit, jotka eivät kuitenkaan muodollisesti ole upseereja.\nNoudettu kohteesta ”https://fi.wikipedia.org/w/index.php?title=Erikoisupseeri&oldid=17095053”\nViimeksi muokattu 18. helmikuuta 2018 kello 14.58


Finnish (Suomi) joukkue hakee 3 pelaajaa. - League of Legends Community\nFinnish (Suomi) joukkue hakee 3 pelaajaa.\nNoniin elikkäs aateltiin kaverin kanssa laittaa tiimi pystyyn.\nNyt kootaan kova suomitiimi kasaan jolla katseet ovat korkealla.\nEnsimmäisessä viikossa ei tehdä lanivoittajia.\n-Omistat headsetin, ja jonkun puheohjelman. (mumble ts3) Jonka voi myös ladata.\n-Toivoisimme että elosi kohoaisi yli 1200, MUTTA elo ei todellakaan kerro kaikkea. Tämä toinen kaverini on niin sanotussa "elohelvetissä" elikkä hän on tipahtanut siihen tasolle että omat ovat joko täysin apinoita, tai osaavia.\n-Pystyt treenaamaan joukkueen kanssa, pelaat todella aktiivisesti. Viikonloppuja joudutaan pelaamaan turnauksien takia, pystyt valvomaan yli 22.00 (Ei tarkoita että joka ikinen ilta)\n-Et ole uuno, osaat pelata peliä ja ajatella.\n- +16 ikä.\n- laneihin pystyt/saat osallistua.\n-Esl ja kaikki online liigat ovat minulle kilpapelaamisesta tuttuja Counter strike sourcen avulla elikkä hoidan sen puolen.\n- Olet valmis auttamaan joukkuetta ja antamaan yhteishenkeä.\n- et ole spede joka Quittii ja rageaa jos aina ei onnistu.\nVASTATKAA TÄHÄN VIESTIKETKUUN KYSEISET ASIAT\nNeljä parasta heroa hakemaasi paikkaa kohden ESIM "ad carry:Vayne ymsyms"\nPaljonko pystyt panostamaan 7 päivän aikana: ESIM "5 päivää viikosta"\ntietysti ymmärrämme harrastukset, tyttöystävät ja muut menot. Silloin treenipäivät sovitaan joukkueen kanssa.\nKatsotaan jos saataisiin mahtava jengi kasaan hyviä jätkiä joilla on rentomeininki.\nkatsomme ilmoitusten perusteella ketkä kolme otamme "kokeiluun" ja miten lähtee kaikki rullaamaan.\nlisätkää kaveriksi vain joukkueesta kiinnostuvat Lolissa:::: shinzhi Ei trolladd\nRanked elo: 1407\nAiempi joukkuekokemus: Noh on ollu monestakin joukkueesta tosin ne o kuivunu kasaan tai epäaktiivisuuden takia oon lähtenyt pois.\nPaljon voin panostaa viikon aikana: Yleensä joka päivä pitäs päästä.\nÖöh no rumble on hywä, nidaleel, renekton, gp. Noi on vaan esimerkkejä.\nAjattelin pistää applyn vaikka ette AP carryä etsikkään. Jos tarvitsette.\nRanked elo : 1,7k~\nAiempi kokemus: Pelannut monia go4lol "turnauksia", pelannut 55 premade tiimissä 1,6k elossa~~\nPaljon pystyt panostamaan : Joka päivä tulee pelailtua, että siitä ei ole ongelmaa\nOmistan headsetin, omistan monia puheohjelmia, ikää 17. kiitos ajasta, saatoin laittaa turhaan mutta kaiken varalta\nLisäsin sinut kaveriksi, hyväksyisitkö niin jutellaampa lisää.\nMull ois kiinostusta olen pelannut aikapaljon toppii ja ad carryä. Pelattu on paljon ja ymmärrän mekaniikat ^^. Elo atm 1300 :/. Mieluimmin pelaisin ad carryä. Niinsanottua joukkue kokemusta ei ole peleistä mutta muuten on. Olen 100% joukkue pelaaja. Mikki löytyy ja kaikki maailman ohelmat. Olen aktiivinen pelaaja.\nAd carry tai solo top, elo 1200+, aiempi kokemus: oon pelaanu kavereittenkaa läpäl, en missää serious tiimis, solo top ois iha siistii pelata, ikää on 19v ja kiinnostusta löytyy, ts3, mumble, ventti sunmuut ohjelmat löytyy sekä toimiva mikki ja headsetti jnejne..\nToppia haluaisin (Yorick, Renekton, Pantheon, Irelia) mut support on kyl ihan ok mulle (janna)\ntop rating 1350\nKavereitten kans tiimi jonka kans pärjätään 3v3 ihan jees, mut ne ei oo niin aktiivisia ku mä niin haen toiseen\nhuomenna olisi aikaa treenailla, paikka olisi oltava bot lanella, kumpikin rooli sujuu noin 6 eri hahmolla\nlisään huomenna sut kamuksi niin voidaan jutella, ok ?\nSolotop ja jungle tarvitaan.\nTerve olen 21-vuotias mies joka haluaisi liittyä ranked porukkaan. Mikki löytyy ja peli kokemusta noin 4 vuotta. elohelvetissä pyörin minäkin koska monessa pelissä hävitään jonkun muun takia. Itsestäni voin kertoa että omistan huumorintajun ja ystävällisuyyden mutta joskus voin hermoilla itselleni mutta een muile.


18.2.2019 10:15 Erika Naakka\tNUDE\nOlen pitkään yrittänyt etsiä sellaista kaiken kattavaa luomiväripalettia. Olen yrittänyt koota sellaista erillisistä napeista Z-palettiin itsekin, mutta homma ei vain ole toiminut.\nHalusin siis paletin, jossa olisi kunnon mattamusta luomivärillä tehtävään silmänrajaukseen, kylmä ja vaalea mattaruskea kulmakarvoihin käytettäväksi, hyvä neutraali vaalea sävy ja sitten muutama muu ekstra. Ja tietysti näiden kaikkien nappien pitäisi olla superlaadukkaita ja mielellään mahdollisimman pienessä paletissa mukana mukavasti kuljetettavaksi.\nNyt olen vihdoin löytänyt tällaisen paletin: MAC Cosmetics Eye Shadow x 9: Semi-Sweet Times Nine on viimein vastaus kaikkiin tarpeisiini! Hommasin tämän Bangerheadilta* saamallani lahjakortilla ja siellä tämä maksaa vähän päälle 40 euroa. Mutta ai että olen ollut supertyytyväinen hankintaani!\nKuten MACilta saattaa odottaa, luomivärien laatu pigmenttiä ja helppoa levittyvyyttä myöten ovat ihan huippuluokkaa. Sävyt toimivat monessa tilanteessa ja saan vihdoin samasta ja suhteellisen pienestä paletista tehtyä kaiken silmämeikkiä ja kulmakarvoja myöten. Myös smokey-eye-meikki onnistuu paletin tummimmilla sävyillä ja ensi viikonloppuna ajattelin tehdä sellaisen tuolla kauniilla purppuralla :)\nOsa sävyistä eivät ole ehkä niin kermaisia koostumukseltaan, kuin olisin ehkä toivonut, mutta annan sen anteeksi, koska kokonaisuus on niin mahtava Ja jokainen sävy pysyy hyvin ainakin meikäläisen luomilla. Oikeasti olen vain niin innoissani siitä, että vihdoin mulla on luomiväripaletti, joka mahtuu helposti meikkipussiini. Matkalle voi bilemeikkiä varten ottaa vaikka jonkun shimmer-sävyn erikseen vielä mukaan.\nPaletin luomivärit ovat siis kaikki matta-sävyjä ja listaan tähän vielä kaikki mukana olevat napit: neutraali vaalea Blanc Type, persikkainen Bamboo, sinapinsävyinen Outre, malvansävyinen Pink Sienna, lämmin ruskea Mocha Minded, tumma luumu Everyone's Darling, keskitumma harmaaruskea Persuade (täykky kulmakarvoille), supertumma kylmä ruskea Dance in the Dark ja sysimusta Carbon. Kaikki sävyt ovat olleet kovassa käytössä, vaikka vähän vielä opettelen käyttämään tuollaisia keltaiseen taittavia "transition"-sävyjä luomivaossa. Silti koko setti on erittäin käytännöllinen eli jos etsiskelet samanlaista multi-tasker-palettia niin suosittelen tsekkaamaan tämän :)\nKun kuulin, että Physicians Formula tulee Suomeen, olin ihan superinnoissani oikeastaan vain yhdestä syystä: halusin testata heidän kuuluisaa aurinkopuuteriaan. Muut merkin meikit ja oikeastaan koko merkki oli itselleni tosi vieras, mutta arskapuuterista olin kuullut vain hyvää, esimerkiksi Miialta.\nTuotelinjaan kuuluu kyllä kaikkea muutakin jännää, jota nyt pääsen testailemaan. Esimerkiksi mielenkiintoinen nestemäinen kulmaväri ja ruusuvettä sisältävä heleyttävä seerumi lähtevät seuraavaksi kokeiluun. Butter Bronzer -aurinkopuuteri on jo ollut kovassa käytössä ja olen kyllä tykännyt! Sävyksi vaan valitsin vähän liian vaalean version. Physicians Formulaa myydään jo joissain K-Citymarketeissa ja se tulee yli kymmeneen Suomen suurimpaan Cittariin vielä lähiviikkoina.\nToisessa tuotelanseerauksessa oli eilen kun Ida Ekmanin ja Sweedin yhteistyömallisto esiteltiin. Mallistoon kuuluu kahdet ripset: toiset erittäin dramaattiset ja toiset vähän hillitymmät tupsuripset. Itse olen erityisen innoissani noista tupsuista, koska käytän tosi usein trio-ripsitupsuja, jotka on helppo kiinnittää ja lopputulos on takuuvarmasti luonnollinen.\nTässä Ida Ekmanin versiossa on sekä yksittäisiä, trio-tupsuja että kahden tupsun palasia. Täydellinen kombo siis! Tämä mallisto tulee yksinoikeudellä myyntiin isoimpiin Sokoksiin ja muutoin Sweedin ripsiä myydään KICKSeissä ja Elevenillä. Meikäläinen rakastaa näiden By Terry Edition Tête à Tête -ripsiä, jotka ovat oikeastaan kuin puolikas ripsinauha, mikä on jälleen kokonaista helpompi kiinnittää ja lopputulos on luonnollinen, mutta tietty tuuheampi ;)\nOnko joku muu innoissaan näistä lanseerauksista? Ja hei, ihanaa ystävänpäivää <3\nEn oikeastaan tiedä, mikä mulla edes on poskipunia vastaan. En ole ihan varma tästä, mutta jotenkin musta tuntuu, että näytän ikäistäni vanhemmalta poskipunan kanssa, vaikka senhän pitäisi tehdä ihan päinvastainen efekti ja nuorentaa kantajaansa. Ehkä tähän mielipiteeseeni vaikuttaa sekin, että poskeni on hyvin helposti punastuvat ja naamaani saattaa randomisti ilmestyä punaisia laikkuja ihan ilman meikkiäkin. Siksi en tajua, miksi mun pitäisi vielä enemmän korostaa poskieni punaisuutta.\nNo mutta, kuten otsikosta voit päätellä, tähän asiaan on saattanut tulla pieni muutos. Olen nimittäin ehkä löytänyt sellaisen poskipunatyypin, mistä oikeasti pidän: hehkuposkipunat. Keksin siis tämän termin itse, koska en tiedä miksi tällaista vähän erilaista, pinkkiä, hyvin paljon korostuspuuteria muistutavaa meikkiä pitäisi kutsua. No kuitenkin, tuote, joka kuroi minun ja poskipunien välistä kuilua hieman pienemmäksi on NYX Duo Chromatic Illuminating Powder sävyssä Crushed Bloom.\nJa koska tuotte on Duo Chrome, sen sävy vähän vaihtelee riippuen, mistä kulmasta meikkiä katsoo ja siksi sen sävyä on vähän vaikeaa kuvailla. Sanoisin, että yleisilmeeltään se on aika perinteinen vanha roosa, joka jossain valossa taittaa persikkaan. Lisäksi siinä on kylmän pinkkiin ja lähes sinertävään taittavaa hohdetta, mikä saa poskipäät loistamaan ja tekee sävystä paljon raikkaamman.\nTämän kanssa yleisilme kyllä nuorenee ja alan ehkä vihdoin päästä hyvälle poskipunan käytön alkuperäisestä tarkoituksesta. Niin ihanan fressi lopputulos! Ja viime viikolla sain kahteenkin eri otteeseen kyselyä, mitä poskipunaa minulla oikein on. Sellaista kysymystä en olekaan koskaan saanut eli nappivalintahan tämän täytyy olla! :)\nDuo Chromatic Illuminating Powder levittyy tasaisesti ja itse käytän levitykseen pientä karheaa poskipunasivellintä. Pidän levitysalueen aika pienenä, vähän poskipunan ja korostuspuuterin välimallina.\nNYX Duo Chromatic Illuminating Powder Crushed Bloom -korostuspuuteria/poskipunaa löytyy mm. KICKSeistä ja nyt aikas hyvällä -50% alennuksella 5 eurolla Eleveniltä*.\n1.2.2019 10:44 Erika Naakka\tNUDE


Turvallinen ohjelmisto | Clover Shop® 2022\nTurvallisuusilmapiirin kiristyminen maailmalla on vaikuttanut ohjelmiston turvallisuuteen positiivisella tavalla. Ohjelmistoon toteutetut turvallisuusratkaisut ylittävät reippaasti perustason.\nMuun muassa Deutsche Telekom näyttää kyberhyökkäykset kartalla.\nTurvallisuusriskit ohjelmiston ulkopuolella\nKäyttäjät ovat minkä tahansa tietojärjestelmän suurimpia riskejä. Verkkokauppiaat saattavat esimerkiksi säilyttää salasanaa näytön vierellä tai tallentaa sähköpostiviestejä yhdysvaltalaiselle pilvipalvelimelle... salasanan ollessa yrityksen katuosoitteen muunnelma tyyliin M@nnerheImitie. Verkkokaupan asiakkaat saattavat esimerkiksi käyttää samaa salasanaa kymmenissä verkkopalveluissa tai ilmoittaa tilauslomakkeella henkilötunnuksensa, vaikka sitä ei kysytä. Huolimattomuus, osaamattomuus, välinpitämättömyys ja kiire ovat kaikkialla läsnä.\nTurvallisuusriskin toteutuminen edellyttää yleensä, että jokin kolmas toimija rikkoo lakia. Näitä henkilöitä kutsutaan krakkereiksi. Krakkerit joko murtautuvat suoraan verkkopalvelimelle, tietokantaan tai käyttäjän tietokonelle, eli itse asiassa ohjelmiston ulkopuolelle. Pienemmässä mittakaavassa verkkokauppiaan muistitikku varastetaan.\nÄlä kerro esimerkiksi kyselytutkimuksissa tietoja käyttämistäsi ohjelmistoista.\nÄlä kerro esimerkiksi puhelimessa käyttäjätunnuksia ja salasanoja.\nÄlä kerro esimerkiksi puhelimessa työkaverisi asuinpaikkaa, ikää, loma-aikaa tai parisuhdetta.\nKäytä eri verkkopalveluissa vaikeasti arvattavia salasanoja, kuten esimerkiksi Fn34V###Xi7D tai oonamenihyllylleistumaanjaSOI3omenaa.\nKäytä eri verkkopalveluissa eri salasanoja.\nVaihda salasanasi edes kerran vuodessa.\nVältä salasanan tallentamista minkään ohjelman muistiin.\nAseta tietokoneesi käyttöjärjestelmä (esim. Windows) päivittymään automaattisesti.\nAseta tietokoneellasi olevat ohjelmistot päivittymään automaattisesti.\nAseta tietokoneesi tietosuoja-asetukset "tiukaksi ja niukaksi".\nAsenna tietokoneellesi tietoturvaohjelmisto (Bitdefender, F-Secure tms.).\nAsenna puhelimeesi tietoturvaohjelmisto (Bitdefender, F-Secure tms.).\nPoista puhelimestasi sovellukset ja tilit, joita et käytä usein.\nÄlä avaa sähköpostin liitetiedostoja, vaikka lähettäjänä olisi tuttu henkilö, ellet odota kyseistä liitettä.\nOlemme suunnitelleet verkkokauppaohjelmistoja yli 20 vuoden ajan. Neljännen ohjelmistosukupolven Clover Shopin turvallisuus perustuu muun muassa asennusten hajauttamiseen, turvallisuuskerroksiin, salattuun lähdekoodiin, salausalgoritmien hajontaan, ennalta-arvaamattomuuteen, harhaanjohtavuuteen ja käyttäytymismallien tuntemukseen.\nTässä ohjelmistomme turvallisuudesta yleisesti tiedossa olevia seikkoja:\nEmme tarjoa verkkokauppapalvelua. Meillä ei ole palvelimia ja tietokantoja, jotka voisivat kiinnostaa hyökkääjiä.\nOhjelmisto ei ole koskaan päällä. Siksi hyökkääjä ei voi kytkeä sitä myöskään pois päältä.\nOhjelmisto koostuu salatuista ohjelmatiedostoista. Tiedoston pienikin muokkaus rikkoo salauksen. Siksi ohjelmiston lähdekoodia ei voi injektoida vaan hyökkääjän on sijoitettava haittakoodi ohjelmiston lähdekoodin ulkopuolelle.\nOhjelmisto tallentaa salasanoista ainoastaan niiden tiivisteet, joita ei ole laskettu koulukirjaesimerkeillä.\nOhjelmisto ei käsittele henkilötunnuksia, korttitietoja, pankkitunnuksia tai maksuja.\nOhjelmisto voidaan asentaa salattuun (https://) yhteyteen.\nSähköpostiviestit voidaan lähettää omilla SMTP-tunnuksilla autentikoidusti ja salatusti.\nLomakkeissa on sekä esitarkistus (pattern) että vastaanottotarkistus (POST).\nSähköpostiosoitetta ei hyväksytä käyttäjätunnuksena.\nUsean tekijän todentaminen (MFA) hallintaliittymään kirjauduttaessa.\nHallintaliittymän käyttäjillä on rajoitetut toimialueet.\nVuonna 2016 suomalaiset verkkokauppapalvelujen tarjoajat joutuivat luovuttamaan ↗ verkkokauppiaiden tilaustietokannat verottajalle ristiinajoa varten. Ohjelmistomme ei ole verkkokauppapalvelu, eikä meillä ole verkkokauppiaiden tilaustietokantoja, joten emme "valitettavasti" voineet luovuttaa niitä.\nAsenna ohjelmisto salattuun yhteyteen (https://)\nPäivitä ohjelmisto säännöllisesti tai tilaa maksuton päivitystyö.


Suomen ylimpien virkamiesten palkat ja luontaisedut – Katso lista tuloista!\nJulkaisupäivämäärä 12.09.2021 19.44\n(Päivitetty 13.09.2021 13.46 )\nVirkamiehille maksetaan hyvin, mutta muut etuudet ovat maltillisia. © Tommi Tuomi\nVaikka Suomen huippuvirkamiehillä on kunnon palkat ja pitkät työsuhteet, heidän luontaisetunsa ovat yrityspomoihin verrattuina varsin vaatimattomia – ja Seuran selvityksen mukaan käyttöehdoiltaan tiukkoja. Kohujohtaja Tytti Yli-Viikari poikkesi yleisistä tavoista ihan itse.\nSuomalaisten virkamiesten palkanmaksutavoista ja avokätisiksi mielletyistä luontaiseduista kohuttiin koko viime kevään ajan.\nKiitos näistä mielikuvista kuuluu valtiontalouden tarkastusviraston VTV:n pääjohtajalle Tytti Yli-Viikarille, joka saikin kesällä lähteä tehtävästään eduskunnan päätöksellä.\nTaustalla olivat Yli-Viikarin johtaman viraston erikoiset tulkinnat työnteosta ja palkitsemisesta. VTV:llä oli outo järjestely, jossa yhdelle työntekijöistä oli johdon siunauksella maksettu kuukausipalkkaa ilman velvollisuutta tehdä töitä.\nLisäksi pääjohtajan virkamatkoiltaan keräämien lentopisteiden käytössä oli epäselvyyksiä. Molempia asioita on tutkittu rikosepäilyinä, ja poliisi ilmoitti elokuun lopussa siirtävänsä ne syyteharkintaan.\nRäikeimmiltä epävirallisten etujen väärinkäytöltä tuntuivat silti paljastukset siitä, että valtion laitosten ja virkamiesten taloudenpidon tarkkuutta vahtiva virasto oli maksanut lähes 5 000 euron arvosta Yli-Viikarille erilaisia stailauksia ja ”hiusmuotoiluvalmennuksia”, jotka eivät osin näyttäneet liittyvän mitenkään pääjohtajan tehtäviin.\nMoni tavallinen veronmaksaja ihmetteli, miten pääjohtaja ei kyennyt maksamaan 11 528 euron kuukausipalkastaan kauneuskuluja itse.\nYli-Viikari ei ole suostunut julkisuudessa kertomaan, onko hän käyttänyt lentopisteitä omiin matkoihinsa. Hänestä ne eivät kuulu valtiolle.\n“Koko Finnair-pistekuvio on valtiolla sellainen, että siinä on paljon epäselvää. Järjestelmä on rakennettu niin, että ne ovat henkilökohtaista tietoa eikä työnantajalla ole pääsyä niihin”, Tytti Yli-Viikari totesi toukokuussa Helsingin Sanomien haastattelussa.\nMissään muussa valtion virastossa näin ei kuitenkaan ole, päinvastoin.\nHarmaita palkanlisiä ei suvaita\nTämä selviää Seuran laajassa selvityksessä, jossa käytiin läpi valtion ylimpien virkamiesten lentopisteiden käyttö, kuvaus- ja stailauskäytännöt, palkat ja muut edut.\nVastauksia antoi kaikkiaan 62 ministeriötä ja keskeistä keskusvirastoa mukaan lukien eduskunta, presidentin kanslia ja korkeimmat oikeudet.\nHenkilökohtaisia etuja vahditaan näissä hyvinkin tiukasti – ettei virkakunnalle syntyisi sopimattomia sidonnaisuuksia, verojen kiertämismahdollisuuksia ja muita epäreilua taloudellista hyötyä.\nVastaukset asettavat Tytti Yli-Viikarin toiminnan entistäkin oudompaan valoon – ja kertovat siitä että hänen eturatkaisuissaan kyse oli todennäköisesti VTV:n pääjohtajan itse soveltamista käytännöistä.\nTuskin kyse on siitä, että muualla valtionhallinnossa oltaisiin vain poikkeuksellisen tarkkoja veronmaksajien rahoista.\nToki voi olla, että skandaalien pelko on opettanut suomalaiset julkishallinnon päättäjät varovaisiksi, mutta joka tapauksessa yleiset sopivaisuussäännöt ovat virkamieskunnalla hyvin selkeästi tiedossa.\nLentopisteet kuuluvat valtiolle\nKaikki ministeriöt ja virastot korostavat, että virkamatkoista kertyvät lentopisteet kuuluvat yksiselitteisesti valtiolle.\nNiitä saa käyttää vain tuleviin virkamatkoihin, mutta myös matkan mukavuuden parantamiseen, jos se muuten on perusteltua.\nTämä tarkoittaa esimerkiksi turistiluokan vaihtamista bisnesluokkaan tai pääsyä lentokenttäloungeen.\nKauppaketjujen ja muiden kaupallisten toimijoiden antamien kanta-asiakasetujen käyttö omiin menoihin on ehdottomasti kielletty.\nMonissa virastoissa työntekijöille ehdotetaan liittymistä lentoyhtiö Finnairin kanta-asiakasohjelmaan, koska näin on mahdollisuus säästää sekä rahaa että joskus myös aikaa matkavarausjärjestelyissä.\nAinoastaan presidentin kansliassa työntekijöille ei hankita lentoyhtiöidenkään bonuskortteja.\nEikä omia bonuksia pääse vaihtamaan rahoiksi tai esineiksi, sillä kanta-asiakastilit eivät ole käyttäjien peukaloitavissa.\n“Tilien salasanat ovat ainoastaan matkapalvelun käytössä, sillä työmatkoista saatu etu kuuluu työnantajalle, Kelan viestinnästä kerrotaan.\n“Kielto virkamatkoista tai muutoin ansaittujen asiakasetujen käyttämisestä henkilökohtaisiin tarkoituksiin on ollut voimassa pitkään, vuosituhannen alkupuolelta lähtien”, Tullista puolestaan viestitään.\nLentopisteitä ei voi viedä valtiolta ulos\nMaaliskuussa 2020 virassaan aloittanut Hätäkeskuslaitoksen johtaja Taito Vainio kertoo, että aikaisemman työnantajan leivissä sisäministeriössä hänelle kertyi 112 225 lentopistettä.\n“Olen tulkinnut niin, että voin käyttää näitä pisteitä Hätäkeskuslaitoksen työmatkoihin sen mukaan kuin sisäministeriössä asiasta on ohjeistettu eli vain virkamatkoihin.”\nMyös tuomioistuinvirasto katsoo, että ”jos virkamies siirtyy toiseen valtion virastoon, aiemmasta virkasuhteesta kertyneitä pisteitä käytetään virkamatkoihin uudessa virassa”.\nKun virkasuhde lakkaa, myös jäsenyys kanta-asiakasohjelmissa loppuu.\nKorona-aikana pisteitä ei ole kertynyt juuri kenellekään tuhlattavaksi asti.\nEsimerkiksi puolustusvoimien komentajalla, kenraali Timo Kivisellä on virkamatkustamiseen rekisteröity Finnairin kanta-asiakaskortti, mutta bonuskertymää hän ei ole käyttänyt lainkaan.\nEnnen korona-aikaa reissuja oli monilla. Maanmittauslaitoksen pääjohtaja Arvo Kokkonen ehti vierailla vuonna 2019 Venäjällä, Tanskassa, Saksassa, Islannissa, Romaniassa, Kanadassa, Yhdysvalloissa ja Iso-Britanniassa. Kotimaan matkojakin kertyi 15. Yhteensä matkakulut olivat 13 612 euroa.\nValtio omistaa virkamiesten lentopisteet. © Tommi Tuomi\nPientä ehostusta erikoistilanteisiin\nValtion laskuun meikkaaminen on sallittua joissain poikkeustilanteissa, mutta vain jos ehostus liittyy akuuttiin työtehtävään. Stailauspalveluita ei makseta.\nLiikenne- ja viestintäministeriöstä kerrotaan, että henkilöstön valokuvauksiin on käytetty ulkopuolista kuvaajaa, jonka palveluihin kuuluvat myös ”kevyt meikin ja hiusten viimeistely”.\n“Tarkoittaa lähinnä kasvojen puuterointia, hiusten kampaamista ja itse tehdyn meikin korostamista.”\nUseimmiten virkailijat käyttävät silti omia meikkejään ja käyvät omilla rahoillaan kampaajilla, vaikka työhön kuuluisi valtiollisiin juhlatilaisuuksiin osallistumista.\nMyös edustaminen kuuluu korkeiden virkaherrojen ja -rouvien työhön. Toisaalta korona-aikana ei juuri ole ollut mahdollisuuksia pitkiin lounaisiin ja kosteisiin iltavastaanottoihin.\nEsimerkiksi patentti- ja rekisterihallituksesta kerrotaan, että pääjohtaja Antti Riivari käytti viime vuonna edustusmäärärahaa sata euroa ja tänä vuonna pyöreät nolla.\nEdustus- ja matkakulut ovat paikoin olleet vaatimattomia jo ennen korona-aikaa.\nSäästöliekillä on menty esimerkiksi kilpailu- ja kuluttajavirastossa, jonka pääjohtaja Kirsi Leivolle on kertynyt edustuskuluja viimeisen kolmen vuoden aikana hurjat 56,55 euroa.\nSuomen Pankissa kuluista pidetään tarkkaa kirjaa, joka on nähtävissä pankin verkkosivuilla viimeisen seitsemän vuoden ajalta.\nKoronavuonna 2020 keskuspankkiväen edustamiseen meni 2 225 euroa, kun vuonna 2019 kulut olivat 19 619 euroa.\nVieraanvaraisuuden osoittamisessa virastot korostavat, että sen pitää olla tavanomaista ja kohtuullista.\nEsimerkiksi Korkeimmassa hallinto-oikeudessa edustuskuluja voi syntyä ”ulkomaisen vierailuseurueen ruokailusta tai kukkatervehdyksistä”.\n“Edustamiseen mahdollisesti liittyvien lahjojen kustannusten edellytetään jäävän sadan euron alapuolelle”, kerrotaan puolestaan ulosottovirastosta.\n“Elämys-, viihde-, seikkailu- ynnä muut sellaiset palvelut eivät ole edustusmenoja, joita maksetaan”, turvallisuus- ja kemikaalivirasto Tukes linjaa.\nKansallisarkistosta kerrotaan, että pääjohtaja Jussi Nuortevan esimerkiksi ulkomaisilta kollegoiltaan saamat lahjat ovat kaikkien nähtävissä hänen työhuoneessaan tai neuvottelutilassa.\nJos lahjoiksi saadaan alkoholia, pullot menevät pääjohtajan sihteerin varastoon, josta ne korkataan käytettäväksi arkiston henkilökunnan pikkujouluissa.\nAutoetu vain harvoilla\nYritysmaailmassa lähes jokaiselle keskisuurellekin johtajalle kuuluva autoetu on virkamieskunnalle vähemmän tuttu – ellei heidän työhönsä aidosti kuulu ajelemista eri puolilla maata hankalien taipaleiden taakse.\nJoillain virka-aatelin jäsenillä on vapaa autoetu, josta he maksavat veroa. Heihin kuuluvat pääjohtajat Olli Rehn Suomen Pankista, Outi Antila Kelasta, Kari Wihlman Väylävirastosta ja Timo Laitinen Valtiokonttorista.\nPuolustusvoimien komentajaa kuskataan kotimaassa valtion liisaamalla virka-autolla, jota ajaa yleensä varusmieskuljettaja. Ajot kirjataan tarkasti ajopäiväkirjoihin, ja niiden täytyy liittyä työtehtävien hoitoon.\nMyös Olli Rehnin käytössä on virka-auto ja kuljettaja. Tämän palvelun käytöstä yksityisajoihin häneltä veloitetaan erillinen korvaus.\nMyös oikeuskansleri Tuomas Pöystillä on oikeus käyttää kuuluisia valtioneuvoston mustia autoja yksityisiin ajoihinsa. Se lasketaan ja tilitetään kuitenkin verotettavana etuna.\nKansallisarkiston Jussi Nuortevalla ei ole käytössään autoa eikä kuljettajaa.\n“Mutta Kansallisarkiston pakettiautolla hoidetaan toisinaan kuljetukset Helsingin keskustan alueella”, arkiston viestinnästä kerrotaan.\nTilastokeskus myi oman autonsa keväällä kokonaan pois. Myös ympäristökeskuksen tammikuussa 2021 aloittanut pääjohtaja Leif Schulman luopui viraston autosta.\nVaikka suomalaisilla huippuvirkamiehillä on usein kilpailukykyisen muhkea palkka, useimpien yleisin ja ainoa luontaisetu on älypuhelimen vapaa käyttöoikeus. Sen verotusarvo on 20 euroa kuussa.\nKanta-asiakasetujen käyttö omiin menoihin on ehdottomasti kielletty.\nAutoetu on virkamieskunnalle vähemmän tuttu.\nSuomalaista säästäväisyyttä edustaa hyvin Kansallisarkiston tapa: sen johtoa on toisinaan kyyditetty työtehtäviinsä arkiston pakettiautolla. © Tommi Tuomi\nPalkkakuninkaana Olli Rehn\nSeura selvitti Suomen ylimmän virkamiesjohdon nykyiset palkat ja muut luontaisedut. Mukana ovat kaikki ministeriöt, keskeiset keskusvirastot, eduskunta, oikeuskansleri, presidentin kanslia, korkein oikeus sekä korkein hallinto-oikeus. Numerot kuvaavat euromääräistä kuukausipalkkaa.\nPääjohtaja Olli Rehn:\nSuomen Pankki 24 711,90 e (rahapalkka 23 377 e, vapaa autoetu 1 170 e, lounasetu 144,9 e ja puhelinetu). *\nPääjohtaja Outi Antila:\nKela 18 570,57 e (kokonaispalkka, johon kuuluu autoetu, puhelin- ja ravintoetu sekä liikunta- ja kulttuuriseteleitä).\nJohtaja Anneli Tuominen:\nFinanssivalvonta 17 370,90 e (puhelinetu ja lounasetu 144,90 e).\nPääsihteeri Maija-Leena Paavola:\nEduskunta 14 764 e (puhelinetu ja ravintoetu).\nPääjohtaja Antti Koivula:\nTyöterveyslaitos 14 550 e (puhelinetu).\nValtiosihteeri Juha Majanen:\nValtiovarainministeriö 14 174 e (puhelinetu).\nKenraali Timo Kivinen:\nPuolustusvoimat 13 919 e (puhelinetu ja asunnon hälytysjärjestelmä).\nKansliapäällikkö Raimo Luoma:\nTyö- ja elinkeinoministeriö 13 741 e (puhelinetu).\nPresidentti Kari Kuusiniemi:\nKorkein hallinto-oikeus 13 618 e (oikeus puhelinetuun, jota Kuusiniemi ei ole hyödyntänyt).\nPresidentti Tatu Leppänen:\nKorkein oikeus 13 618 e (ei luontaisetuja).\n13 406 e (puhelinetu, autoetu 50,46 e, joka tarkoittaa valtioneuvoston virka-autojen käyttöä kotimatkoihin).\nEduskunnan oikeusasiamies Petri Jääskeläinen:\n13 406 e (puhelinetu).\nKansliapäällikkö Minna Kivimäki:\nLiikenne- ja viestintäministeriö 12 303 e (puhelinetu ja lisäksi 800 euroa kuussa Saimaan kanavavaltuutetun tehtävästä).\nValtiosihteeri Matti Anttonen:\nUlkoministeriö 12 303 e (liikunta- ja kulttuurietu 120 vuodessa sekä valtioneuvoston kuntosalien käyttö).\nKansliapäällikkö Juhani Damski:\nYmpäristöministeriö 12 303 e (puhelinetu).\nKansliapäällikkö Jaana Husu-Kallio:\nMaa- ja metsätalousministeriö 12 303 e.\nKansliapäällikkö Jukka Juusti:\nPuolustusministeriö 12 303 e (puhelinetu).\nKansliapäällikkö Anita Lehikoinen:\nOpetus- ja kulttuuriministeriö 12 303 e (puhelinetu).\nKansliapäällikkö Kirsi Pimiä:\nSisäministeriö 12 303 e (puhelinetu).\nKansliapäällikkö Pekka Timonen:\nOikeusministeriö 12 303 e (puhelinetu).\nKansliapäällikkö Kirsi Varhila:\nSosiaali- ja terveysministeriö 12 303 e (puhelinetu).\nPääjohtaja Nina Kopola:\nBusiness Finland 12 184 e (puhelinetu, vuonna 2020–2021 verotettavaa autoetua yhteensä 24,38 e, lisäksi veroton ePassi-palvelu, jonka kokonaisarvo vuodessa on enintään 600 e).\nPääjohtaja Markku Heikura:\nVerohallinto 12 161 e (puhelinetu).\nPoliisiylijohtaja Seppo Kolehmainen:\nPoliisihallitus 11 981 e (puhelinetu).\nPääjohtaja Kari Wihlman:\nVäylävirasto 11 979 e (sisältää vapaan autoedun 910 e, puhelinedun sekä koko henkilöstölle tarjottava Eazybreak-lounasedun ja Smartumin liikunta- ja kulttuuriedun, 200 euroa syyskaudella 2021.)\nPääjohtaja Kirsi Karlamaa:\nLiikenne- ja viestintävirasto, Traficom 11 979 e (puhelinetu sekä koko henkilöstölle tarkoitettu ePassin liikunta- ja kulttuurietu ja lounasetu).\nPäällikkö Pasi Kostamovaara:\nRajavartiolaitos 11 740 e (puhelinetu).\nPääjohtaja Timo Laitinen:\nValtiokonttori 11 728 e (puhelinetu ja vapaan autoetu 1 040 e).\nPääjohtaja Antti Riivari:\nPatentti- ja rekisterihallitus 11 516 e (puhelinetu).\nPääjohtaja Johanna Buchert:\nLuonnonvarakeskus 11 308 e (puhelinetu).\nPääjohtaja Arvo Kokkonen:\nMaanmittauslaitos 11 308 e (puhelinetu).\nPääjohtaja Antti-Jussi Oikarinen:\nRuokavirasto 11 308 e (ei luontaisetuja).\nPääjohtaja Hannu Mäkinen:\nTulli 11 279 e (puhelinetu).\nAlivaltiosihteeri Timo Lankinen:\nValtioneuvoston kanslia 11 263 e (puhelinetu).\nSyyttäjälaitos 11 263 e (puhelinetu).\nPääjohtaja Heikki Mannila:\nSuomen akatemia 11 202 e (puhelinetu).\nToimitusjohtaja Tero Latvakangas:\nValtion tieto- ja viestintätekniikkakeskus Valtori 11 201 e (puhelinetu sekä käytössä ateria-, liikunta- ja kulttuurietuja).\nKansliapäällikkö Hiski Haukkala:\nTasavallan presidentin kanslia 11 155 e (puhelinetu).\nValtakunnanvouti Juhani Toukola:\nUlosottolaitos 11 001 e (puhelinetu).\nPääjohtaja Leif Schulman:\nYmpäristökeskus 10 707 e (puhelinetu).\nPääjohtaja Arto Kujala:\nRikosseuraamuslaitos 10 674 e (puhelinetu).\nPääjohtaja Kimmo Peltonen:\nTurvallisuus- ja kemikaalivirasto TUKES 10 650 e (puhelinetu).\nPääjohtaja Minna Kelhä:\nOpetushallitus 11 576 e (puhelinetu).\nPääjohtaja Kirsi Leivo:\nKilpailu- ja kuluttajavirasto 10 465 e (lisäksi tulospalkkio viime vuodelta yhteensä 9 790 e).\nPääjohtaja Markus Sovala:\nTilastokeskus 11 261 e (puhelinetu).\nToimitusjohtaja Janne Känkänen:\nHuoltovarmuuskeskus 11 217 e (puhelinetu sekä samat työsuhde-edut kuin muilla yöntekijöillä, lounassetelit 163,50 e kuussa sekä liikunta- ja kulttuurisetelit 400 e vuodessa).\nPääjohtaja Markku Tervahauta:\nTHL 10 903 e (puhelinetu).\nPääjohtaja Kimmo Tiilikainen:\nGeologian tutkimuskeskus 10 881 e (puhelinetu).\nYlijohtaja Markus Henriksson:\nSosiaali- ja terveysalan lupa- ja valvontavirasto Valvira 10 835 e (puhelinetu).\nToimitusjohtaja Tuija Kuivalainen:\nValtion talous- ja henkilöstöhallinnon palvelukeskus Palkeet 10 757 e (puhelinetu).\nPääjohtaja Petteri Tiippana:\nSäteilyturvakeskus 10 486 e (puhelinetu).\nYlijohtaja Riku Jaakkola:\nTuomioistuinvirasto 10 412 e (puhelinetu).\nYlijohtaja Eija Pelkonen:\nLääkealan turvallisuus- ja kehittämiskeskus Fimea 10 341 e (puhelinetu, jota Pelkonen ei ole ottanut).\nPääjohtaja Janne Viskari:\nDigi- ja väestötietovirasto 10 241 e (puhelinetu sekä samat lounas- ja liikunta-, kulttuuri- ja työmatkaetuudet kuin muulla henkilökunnalla).\nYlijohtaja Tuija Taos:\nRahoitusvakausvirasto 10 135 e (puhelinetu, lounasetu henkilöstöravintolaan 6,90 e päivässä sekä liikunta- ja kulttuurietu 300 evuodessa).\nYlijohtaja Jari Kähkönen:\nMaahanmuuttovirasto Migri 9 687 e (puhelinetu, tuettu lounas sekä liikunta- ja kulttuurietu).\nPääjohtaja Jussi Nuorteva:\nKansallisarkisto 9 500 e (puhelinetu).\nJohtaja Taito Vainio:\nHätäkeskuslaitos 9 483 e (puhelinetu).\nYlijohtaja Hannu Rossilahti:\nAsumisen rahoitus- ja kehittämiskeskus ARA 9 289 e (puhelin- ja autotallietu).\nYlijohtaja Mikael Collan:\nValtion taloudellinen tutkimuskeskus 9 121 e (puhelinetu sekä mahdollisuus ravintoetuun, jossa työnantaja maksaa tukea 25 prosenttia ateriasta).\nYlijohtaja Simo Nurmi:\nEnergiavirasto 9 085 e (puhelinetu).\nPääjohtaja Tiina Merisalo:\nMuseovirasto 8 487,64 e (puhelinetu).\n* Puhelinedun verotusarvo on 20 euroa kuussa.\nJuttua muokattu 13.9. Museoviraston pääjohtajaksi oli aiemmin virheellisesti merkitty Elina Anttila – hän on oikeasti Kansallismuseon ylijohtaja.\nPuolustusvoimien johto jäi kiinni, kun huippuvirkamiesten hallintotyyli tutkittiin


Ylpeästi idealisti - sannan kupla\nKun olin nuori, olin idealisti. Olinpa varmasti vähän naiivikin, sillä minulla oli turvallinen ympäristö saada olla sellainen.\nNyt olen iältäni aikuinen ja olen ylpeästi idealisti. Olen oppinut että naiivi taitaa olla sana, jota toivonsa menettäneet ihmiset käyttävät heistä, jotka eivät suostu kyynistymään.\nOn taisteltava ettei menetä toivoa. Välillä kiivaammin ja välillä rennommin. Ettei sitten joskus tarvitsisi katua elämätöntä elämää – tai elämäänsä, joka menikin toisten ihmisten tai ulkoisten odotusten mukaan. Tai sitä, ettei uskaltanut osoittaa tunteitaan.\nKun vain aina pysyisikin luottamus elämään. Ettei koskaan alkaisi pelkäämään ja tekemään valintojaan pelosta käsin, edes huomaamattaan.\nEttei vain koskaan, missään tilanteessa pelkäisi ihmisiä – itseään tai muitakaan niin että juoksisi pakoon sattumisen pelossa. Toisten kohtaamisissa kun tulevat esiin ne omat kipeimmät paikat. Kun vain erottaisi niistä, mikä on omaa kasvua ja milloin voi olla avuksi toiselle.\nKun vain osaisi aina sopivasti puhua ja sanoittaa.\nJa laskea irti siitä, että elämässä pitäisi tietää miksi tai ymmärtää elämän suurempi kuvio.\nSannan kupla July 15, 2017\nPrevious Previous post: Understanding is not always necessary, just wanting to understand\nNext Next post: Jaksaa vai viitsiä?


Epätavalliset hääkutsu - tyypit ja toimitustavat, valokuvat\nMuun tyyppiset epätavalliset kutsut\nEpätavallinen hääkutsu teksti\nTeatteri alkaa ripustimella ja häät alkavat kutsulla. Vieraiden mieliala riippuu siitä, kuinka kutsuva tulee olemaan epätavallinen ja mieleenpainuva: jos viesti lähetettiin etukäteen, se on kirkkaasti ja värikkäästi kehystetty, mikä tarkoittaa, että vastasyntyneet lähestyvät seremoniaa samalla vastuulla. Epätavallisten hääkutsujen luominen ei ole vaikeaa. Kuinka tehdä luovia, omaperäisiä ja epätavallisia kutsukortteja?\nJotkut vastasyntyneet uskovat, että korttien ostaminen on helpompaa kuin itse kutsujen järjestäminen. Mutta jos haluat tehdä juhlista ikimuistoisen, suosittelemme valitsemaan epätavallisia, kauniita ja tyylikkäitä hääkutsuja. Tällaiset viestit näyttävät ainutlaatuisilta ja jäljittelemättömiltä.\nSuunnitellakseen kutsun morsiamet käyttävät usein scrapbooking-tekniikkaa. Tämä tekniikka on yksinkertainen, päinvastoin, pidät epätavallisten viestien luomisesta. Käsintehtyä varten tarvitset tavallisia ja edullisia materiaaleja: värillistä paperia, aaltopahvia, punosta, liimaa, koristeita.\nAlkuperäisyys, tyylikäs ja epätavallinen ilme erottuvat kutsuista vanhan vieritysmuodon muodossa. Retro-vieritys on erityinen muoto hääviesteille. Tällaiset hääkutsut ovat viime aikoina alkaneet ajaa takaisin tavallisia kortteja. Vierityksiä on helppo tehdä omin käsin, sinun on kirjoitettava teksti, joka sopii häät-aiheeseen, ja kirjoittaa se suunnittelijapaperille, koristeltu vastaavasti..\nKutsupaperin reunat ovat epätasaiset ja itse paperi vanhenee, täplillä, vaurioilla. Rullaa arkki niin, että se on rullan muoto. Kääri valmis tuote narulla ja sulje vahatiivisteellä. Vierittäjän yläosa on kirjoitettava, sitten asetettava kutsuvien nimi, tapahtuman päivämäärä.\nSähköisistä hääkutsuista on tullut yhä suositumpia niiden mukavuuden vuoksi: ei tarvitse käydä postissa, ostaa tai tehdä kortteja. Vastaanottajan ei tarvitse odottaa kauan kirjettä, se saapuu heti eikä häviä lähettäessään. Jos vieras on kaukana esimerkiksi toisella mantereella, sähköposti on paras vaihtoehto.\nSähköinen postikortti on värikäs kuva, joka lähetetään epätavallisella tavalla - sähköpostitse. Tällaiselle kutsulle on kaksi vaihtoehtoa: tehty itsenäisesti tai erityispalvelujen avulla.\nTee-se-itse-tuotanto vaatii taitoja graafisten toimittajien, kuten «photoshop». Ensin on löydettävä valmis korttimalli, sitten jää vain ohjelman avulla piirtää kortti ja lähettää se vastaanottajalle..\nToinen vaihtoehto on siirtyä maksullille sivustolle, joka on erikoistunut luomaan sähköisiä postikortteja. Maksa palvelusta, valitse sopiva korttipohja, kirjoita tiedot ja paina painiketta «Lähetä».\nTarjoamme seuraavat vaihtoehdot äänikirjoittamiseen. Ensimmäinen on todellinen yksinoikeus. Sinun on otettava yhteyttä musiikkikorttien valmistajaan ja tilattava heiltä kutsusarja. Jokaisen sisällä on mikrosiru, johon nauhoitetaan pari vastasyntyneiden äänisanomaa. Valitettavasti tämä on erittäin kallis ilo. On toinenkin vaihtoehto - tallenna äänikirjain tietokoneelle ja sitten äänilevylle.\nValokuvakollaasi, jossa on kuva rakastuneesta parista, on toinen vaihtoehto epätavalliselle hääviestille. On tarpeen valita onnistunut yhteiskuva, jossa ystävät vangitaan. Seuraava valokuva «photoshop» sijoitetaan valmiiksi malliksi, joka on ladattu ennalta Internetiin. Voit valita toisen vaihtoehdon: palkata ammattivalokuvaaja, joka ottaa onnistuneita valokuvia, ja antaa valokuvakutsun suunnittelun kokeneelle suunnittelijalle.\nMielikuvituksen läsnä ollessa on kaikki mahdollisuudet tuottaa itsenäisiä kutsuja, alkuperäisiä ja toisin kuin myytävissä olevia. Tarjoamme sinulle joitakin epätavallisia ideoita hääkutsuille. Kuka tietää, ehkä pidät yhdestä heistä.\nTällä lajilla on sekä esteettisiä että käytännön tarkoituksia. Kutsumagneetti koristaa vieraiden sisätilat pitkään. Jos budjetti sallii, tilaa magneetin valmistus yrityksessä, joka on erikoistunut matkamuistojen tuotantoon.\nArpajaisten lipun muodossa\nHaluatko tietää kuinka lyödä ja yllättää vieraita? Tee arpajaisten lippuviesti! Kutsu näyttää postikortilta, mutta ilman päivämäärää ja tapahtumapaikkaa. Tunnistaaksesi ne, vieraiden on pyyhittävä suojakerros terävällä esineellä (muista välitön arpajaiset).\nMarine Style: Viesti pullossa\nToinen hieno vaihtoehto on «meren-» viesti. Sen pitäisi näyttää siltä, että se löydettiin pullosta meren rannalla. Sulje tämä keinotekoisesti vanhennettu hääkutsu vihreässä tai vaaleanvihreässä pullossa.\nTarjoamme seuraavat vaihtoehdot epätavallisille teksteille hääille. Kirjoita sähketeksti sopivilla välimerkillä - «kohta», «ZPT». Toinen versio viestistä on kutsu englanniksi, ranskaksi, meksikoksi. Soita vieraille «hyvä herra», «Signor», «monsieur», ja anna muun tekstin kertoa fantasiastasi.\nVieraat muistavat eniten henkilökohtaisesti toimitetun viestin. Usein kutsut toimitetaan kuriirin välityksellä, myös postitse tai todistajien mukana. Jos vieras on kaukana, lähetä kutsu kirjatulla kirjeellä tai sähköpostitse. Tarjolla on myös yksinoikeus: pukeutua lasten enkeleiden pukeutumiseen, jotka toimittavat viestejä häävieraille.\nPäällä «välipala» Katso mitä alkuperäisiä hääkutsuja voit saada, jos olet luova.


Kalastajan vaimo: elokuuta 2010\nlähettänyt Johanna @ 21.32 11 kommenttia\nTunnisteet: Norja, puuhailut\nlähettänyt Johanna @ 16.33 26 kommenttia\nlähettänyt Johanna @ 16.49 24 kommenttia\nlähettänyt Johanna @ 22.13 50 kommenttia\nlähettänyt Johanna @ 17.20 24 kommenttia\nlähettänyt Johanna @ 12.29 31 kommenttia\nlähettänyt Johanna @ 20.03 26 kommenttia\nPäivän toinen blogiteksti tulee tässä; en vaan voinut olla kopsaamatta toimittaja Johanna Korhosen Hesarin nettiin kirjoittamaa kolumnia teidänkin luettavaksenne (löytyy täältä). Se on ehkä paras pitkiin aikoihin lukemani artikkeli:\nJotenkin tätä fiksun ajatuksenjuoksun tuotetta on hyvin helppo soveltaa blogimaailmaankin.\nBloggaus ja bloggaajathan ovat verraittain uusi ilmiö ja rinnastettavissa artikkelin mainitsemiin "epävarmoihin aikoihin" eikä niihin aina näytetä osaavan suhtautua. Ei aina oikein tiedetä mikä on "oikein"; saako blogaajia fanittaa, ihailla, kehua, haukkua, lytätä, kiusata... Monia bloggaajiahan tunnutaan luokiteltavan milloin milläkin adjektiivein lähinnä anonyyminä pysyttelevien lukijoiden toimesta. Mielstäni juuri anonyymiys saattaa kieliä epävarmuudesta ja usein toimii suojana omille epävarmoille mielipiteille tai epävarmuudelle oman tekstin paikkansapitävyydestä.\nMuunmuassa tällaisia aloin pohtimaan...\nPlus että kannattaa muistaa meidän olevan paljon muutakin kuin blogimme -niin hyvässä kuin pahassakin :)\nHerättikö artikkeli teissä tunteita?\nVaiko vain tekofiksua itsestäänselvyyksien kertausta?\nAltahan löytyy kevyempi päivän posti :)\nlähettänyt Johanna @ 16.30 24 kommenttia\nlähettänyt Johanna @ 12.53 13 kommenttia


Taas kerran kello neljä aamuyöllä unen läpi kuuluu puhelimen piippaus: "lataa akku!". Unenpöpperössä etsin silmälaseja ja rymyän etsimään puhelinta. Omassa puhelimessa palkkeja kolme, miehen puhelin myös ok. Pojankin puhelin löytyy takin taskusta ladattuna. Pakko laittaa valot. Puolituntia etsintää, jossain päin huoneistoa piippaa aina välillä. Lopulta tyttären metelöivä puhelin löytyy tietokonepöydältä. Seuraavaksi pitää etsiä sopiva piuha. Miksi joka puhelimeen on erilainen laturi?\nKuinka kaipaankaan näinä aamutunteina lankapuhelinta. Puhelin pysyi paikallaan ja sai jatkuvan virran seinästä. Vastattiin, jos oltiin paikalla, tai kuunneltiin viestit, kun oli sopiva aika. Puhelimen ääreen istahettiin ja piirreltiin sotkupaperille hauskoja kuvioita ja numeroita. Ei tarvinnut olla koko ajan saatavilla. Metsässä sai kulkea rauhassa ja kuunnella lintujen laulua. Ei häirinnyt kännyköiden pirinät.\nNyt pitää olla tavoitettavissa vuorokauden ympäri missä vain, metsässä ja saunassa. Heti iskee paniikki jos unohtaa puhelimen jonnekin. Alastomaksi tuntee olonsa ilman kännykkää. Sentään puhelimessani ei ole vielä nettiyhteyttä. Käyn tietokoneella tarvittaessa, tykkään kirjoittaa teksti- ja sähköpostiviestejä. Ehdin rauhassa miettiä sanomisia.\nLopulta pääsen takaisin vällyjen alle lämpimään. Tintti lennähtää parvekkeelle laulamaan tervehdyksen aamulle. Jään odottelemaan unta. Tulee mieleen Wöyh!-yhtyeen laulu Kaskelotti. "Aamu valkenee. Kaskelotti näin se ryhtyy houkuttelemaan.."


Missä viivyt ?: Kevättä kohti\nLähettänyt Elisabeth klo 06:07\nSusanna maalta 15. tammikuuta 2017 klo 7.07\nMukava kuulla kuulumisianne ja että kaikki on pääasiassa hyvin. Ikävä kuulla, että olet alakuloinen. Toivottavasti päivä päivältä lisääntyvä valo helpottaisi oloasi. Kokoontuuko paikkakunnallanne joku lapsi- vanhempiryhmä, jossa voisit tavata muita äitejä ja saada heistä seuraa?\nMites Samppa? Tapaako hän poikaansa?\nElisabeth 15. tammikuuta 2017 klo 13.23\nKyllö asiat ovat pääasiassa hyvin.:) Kyllä täällä kokoontuu jotain seurakunnan järjestämiä ryhmiä, mutta en ole niihin osallistunut. Jotenkin en jaksa vaivautua. Samppa näkee noin parin vkon välein päiväseltään poikaansa. Nyt meni kolme vkoa ja seuraavan kerran hakee kuulemma taas kolmen vkon päästä kun aikoi lähteä ulkomaille. Eli se isä-lapsi suhde on ihan samoilla raiteilla, huterilla sellaisilla.:/\nEmppu 20. helmikuuta 2017 klo 3.59\nKiva kuulla susta pitkästä aikaa! Täältä tulee suuri virtuaalihali, jos se vähän piristäisi. Mun mielestä saat purnata vanhemmille tilannetta ja oloa. Ei ole mitään väliä oletko itse "tähän leikkiin lähtenyt", ei se tarkoita etteikö mistään enää koskaan saisi valittaa. Olet kuitenkin, etenkin toisen lapsen kohdalla joutunut tekemään vaikean päätöksen yllättävässä tilanteessa ja vieläpä yksin. Motkotuksen sijaan sun vanhempien kuuluisikin olla ylpeitä että päätit tehdä sinun kannalta sen oikean ratkaisun, sen jonka kanssa pystyt elämään loppuelämän. Kun ne tilanteet elämässä ei mene niin kuin elokuvissa ja silloin on vaan tehtävä parhaansa. Olet ehkä rohkein ja vahvin nainen jonka tiedän!\nElisabeth 27. helmikuuta 2017 klo 11.02\nOlen otettu sanoistasi! Kiitos<3\nUnknown 16. maaliskuuta 2017 klo 9.18\nLuin blogiasi vuosia sitten , olit palannut työelämään silloin. Unohdin blogin mutta löysin sen uudelleen ja kuin olisin löytänyt vanhan ystävän uudelleen!! Toivon kaikkea hyvää sinulle ja pojille!!\nElisabeth 17. maaliskuuta 2017 klo 14.08\nTodella hassua kuulla tällaisia.. joku "löysi" mut uudelleen. Ihanaa, kiitos viestistäsi, se hymyilytti. Ainakin blogi on edelleen vauvahenkinen blogi😀


Tarjouksen tekeminen | Laskupiste\nLaskupisteen tarjouspohjalla luot helposti näyttäviä tarjouksia täysin ilmaiseksi potentiaalisille asiakkaillesi. Tarjousten tilan seuranta ja päivitys on joustavaa ja kun asiakkaasi\thyväksyy tarjouksen voit luoda tästä tilausvahvistuksen. Lopuksi voit luoda yhdellä klikkauksella laskun tarjouksen pohjalta ja lähettää sen asiakkaallesi haluamallasi tavalla, kuten sähköpostilla, postituspalvelun kautta tai verkkolaskuna.\nTarjouksen, ja siitä luotavan tilausvahvistuksen, luonnin helpottamiseksi voit tallentaa oletusarvot osalle tarjouksen yleisistä kentistä, kuten toimitusehdot, maksuehdot, yhteyshenkilö sekä tarjouksen ja tilausvahvistuksen vapaamuotoiset viestikentät, palvelun asetuksiin. Nopeuttaaksesi entisestään tarjouksen luontia, voit myös luoda tarjouksen vanhan pohjalta kopioimalla sen valitsemallesi asiakkaalle. Tarjouksiin on mahdollista lisätä myös muistutuksia sekä kommentteja, joiden avulla saat automatisoitua tarjousprosessiasi.\nTarjouslistassa näytetään oletuksena laskuttamattomat tarjoukset, eli tarjoukset joiden pohjalta ei ole vielä luotu laskua, ja joita ei ole erikseen hylätty. Valintalistan avulla voit hakea tarkemmin tarjouksen tilan perusteella, esim. hyväksytyt, tai voit myös hakea kaikki tekemäsi tarjoukset kerralla.\nIlmainen tarjouspohja helppoon tarjousten luontiin!


Kirkkojen maailmanneuvoston kokoontui 54. kerran Addis Ababassa, Etiopiasssa 27.2.–1.3.2017. CCIA:lle esiteltiin Afrikan unionin optimistisen valoisaa Agenda 2063:a, johon sisältyy mm. tavoitteet maanosan täydestä integraatiosta. Uskonnolliset yhteisöt ovat yksi tahoista, joita on konsultoitu agendan laatimisessa.\nKokouksessa olivat mukana myös KMN:n pääsihteeri Olav Fykse Tveit ja keskuskomitean puheenjohtaja Dr. Agnes Abuom. Kokouksen yhteydessä tavattiin myös Etiopian kirkkojen johtoa. Kokoontumisen paikka oli valittu KMN:n vuoden alueellisen painopisteen mukaisesti Afrikasta.\nCCIA:lle esiteltiin Afrikan unionin optimistisen valoisaa , johon sisältyy mm. tavoitteet maanosan täydestä integraatiosta, Afrikan äänestä maailmassa, ja maanosasta, jossa ei enää ole pelkoa, sairautta eikä puutetta, missä aseet vaikenevat vuoteen 2020 mennessä, missä syrjintä loppuu, missä naiset ja nuoret ovat muutoksentekijöitä (Afrikka on maanosa, jonka väestöstä 65 % on nuoria!), missä panafrikkalaisuutta opetetaan kaikissa kouluissa ja missä Afrikka ottaa itselleen oikeuden määritellä, mitä se on. Uskonnolliset yhteisöt ovat yksi tahoista, joita on konsultoitu agendan laatimisessa, ja ne myös haluavat olla mukana sen toteuttamisessa.\nKokouksen painopiste oli Afrikan alueessa ja erityisesti valtioissa, jotka vaativat erityistä huomiota, kuten Etelä-Sudan, Burundi, Kongon demokraattinen tasavalta ja Nigeria. Kokouksessa tarkasteltiin myös edellisvuoden aiheita ja tehtäviä, joista mm. Lähi-idän kristittyjen tilanne on edelleen suuri ongelma. Katseet suunnattiin myös tulevaisuuteen, jossa ensi vuoden teemana on Latinalainen Amerikka ja kestävän kehityksen tavoitteet.\nPääsimme myös nauttimaan etiopialaista vieraanvaraisuutta, kulttuuria, tansseja sekä kuuluisaa etiopialaista kahvia kahviseremoniassa.\nMaria Mountraki (ort.) ja Hanna Ojanen (ev.-lut.)\nKuvat Hanna Ojanen ellei toisin mainita.


OMETEPE, NICARAGUA – Start Living Your Best Life | Lily\n18.2.2016 elisa lepisto\nIhanaa lukea sun postauksia koska itsekkin juuri tänään tulossa tonne Väli Amerikkaan! Miten turvallisuus blondina lienee siellä? Koska minä menen aika samoihin paikkoihin kuin sinäkin 🙂\nOi, sulla on huikea reissu tulossa! Sanotaan niin, että kannattaa olla varuillaan eikä mitenkään hirveän pimeällä siirtyä paikasta toiseen. Kun pysyy valppaana eikä mene mihinkään hämärille alueille niin en usko että on mitään hätää 🙂


Tumput tuloillaan - Sydän-Hämeen Lehti\nJaa: Sydän-Hämeen Lehti Julkaistu 3.9.2015 08:14 Tulossa ja menossa\nKuvasto Pirkanmaan kuntatumppukisan voittajista on valmistumassa lokakuun alkupuolella. Mukana on luonnollisesti myös Pälkäneelle keväällä valittu oma kuntakinnas. Kaikkiaan kuvastoon on päätymässä yli 20 kunnan nimikkotumppu, myös muun muassa Kangasalan, Oriveden ja Valkeakosken. Taito Pirkanmaa ry:n mukaan ohjeet ja langat sisältäviä tumpuntekopaketteja saatetaan saada myyntiin jo syyskuun lopulla.\nLue lisää aiheesta: kuntakinnas nimikkotumppu Pälkäneen kuntatumppu Taito Pirkanmaa ry\nPälkäneen kuntakinnas-kilpailu on huipentumassa: Pälkäneen oma kuntalapanen valitaan yleisöäänestyksessä, joka päättyy ensi viikonloppuna.\nSitä tumppua en unohda\n”Koulun käsityötunnit. Niitä en unohda. Enkä varsinkaan kutomista: yhtenä päivänä tekeleeseen syntyi tiukkaa silmukkaa, toisena löysää. ”Päivän tuntuman mukaan” kutojan lopputuotos ei useinkaan ollut kovin onnistunut.


Jupiter Lisboa Hotel - Lissabon, alk. 69 €: Löydä parhaat tarjoukset | momondo\nperustuu 3497 arvosteluun\nJupiter Lisboa Hotel sijaitsee keskustassa, ja Campo Pequenon härkätaisteluareena ja Culturgest 5 minuutin kävelymatkan päässä. Käytössäsi on ilmainen kiinteä internetyhteys, ympäri vuorokauden auki oleva business center ja express-uloskirjautuminen. Tämä hotelli tarjoaa liikeasiakkailleen 3 kokoushuonetta. Käytössäsi on lentokenttäkuljetukset (saatavilla ympäri vuorokauden). Jos saavut autolla, voit pysäköidä helposti, sillä maksullinen omatoiminen pysäköinti kuuluu myös palveluihin.\nJupiter Lisboa Hotel valokuvat\nSaatavilla olevat huoneet: Jupiter Lisboa Hotel\nNähtävyydet lähellä Jupiter Lisboa Hotel\nPraça do Príncipe Real2,6 km\nPraça de D. Pedro IV2,9 km\nGare do Oriente5,1 km\nEstádio do Restelo6,8 km\nErinomainenPerustuu 3497 vahvistettuun arvosteluihin\nKuinka hotelli Jupiter Lisboa Hotel vertautuu muihin 4-tähden hotellleihin kaupungissa Lissabon?\n4-tähden hotelleissa kaupungissa Lissabon (131 €/yö) ja hotellin Jupiter Lisboa Hotel keskimääräisessä yöhinnassa (72 €/yö) on 60 €/yö ero keskivertohinnassa.\nOnko majoituspaikassa Jupiter Lisboa Hotel mahdollista syödä?\nMajoituspaikassa Jupiter Lisboa Hotel on ravintola paikan päällä, jossa hotellivieraat ja muut voivat aterioida. Kysy vastaanotosta ravintolan aukioloaikoja tai soita suoraan majoituspaikkaan Jupiter Lisboa Hotel numeroon +351 210 730 100. Jos yövyt hotellissa Jupiter Lisboa Hotel, olet tervetullut tilaamaan ruokaa hotellin huonepalvelusta.\nLöytyykö majoituspaikasta Jupiter Lisboa Hotel uima-allasta?\nKyllä, majoituspaikassa Jupiter Lisboa Hotel on uima-allas, jota asiakkaat voivat käyttää. Tyypillisesti hotellin uima-altaiden aukioloajoissa on rajoituksia, joten muista kysyä vastaanotosta altaan käyttöön liittyvistä ohjeistuksista.\nMikä on hotellin Jupiter Lisboa Hotel puhelinnumero?\nSaat yhteyttä majoituspaikkaan soittamalla numeroon +351 210 730 100.\nTarjoaako Jupiter Lisboa Hotel WiFi-internetyhteyden?\nKyllä, Jupiter Lisboa Hotel hotellissa on WiFi-internetyhteys hotellivieraiden käytettävissä.\nOnko majoituspaikassa Jupiter Lisboa Hotel yöpyville vieraille tarjolla kuntosali tai kuntokeskus?\nMajoituspaikassa Jupiter Lisboa Hotel on kuntosali vieraiden käytössä. Jotkut kuntosalit hotelleissa eivät ole auki ympäri vuorokauden, joten aukioloajat on parasta tarkistaa vastaanottovirkailijalta sisäänkirjautumisen yhteydessä.


QUEENSLAND-aiheiset blogit - Blogit.fi\nLuksushotellinautintoja Australian Port Dougl...\nMuuttolintu · 19.11.2017Palataan vielä hetkeksi huhtikuun minilomalle Australian Queenslandin Port Douglasin lomakeitaaseen. Tämä oli niitä lomia, joilla ei mieli tehnyt...\nLomakoomailua palmun alla Australian Port Dou...\nMuuttolintu · 17.11.2017Vaikka täällä eteläisessä Australiassakin on kesäkelit, mieleni kaihoaa tropiikkiin, palmun alle kookosmehua imeskelemään. Palataan ajassa hetkeksi...\nFangirl Quest · 04.11.2017We just recently saw Thor: Ragnarok and absolutely adored it! It should be impossible for the Avengers gang to be able to entertain us so much after...\nBrisbanen Lone Pine Sanctuary – Koala kainalo...\nMuuttolintu · 25.10.2017Alkuvuoden Brisbanen visiitillä teimme nopean vierailun kaupungin suosittuun eläinpuistoon Lone Pine Koala Sanctuaryyn. Sitä on usein kehuttu ja olin...\nTällaista on asua auton katolla teltassa Aust...\nMatkakuume · 04.09.2017Oletko koskaan ollut sademetsässä kun sataa? Silloin sataa ihan tosi kovaa, voin kertoa. Erityisen jännityksen lisää vielä vieressä oleva ihana,...\nFiiaelina · 10.08.2017As it's Thursday what is more suitable than a traditional Throwback Thursday post? Even though my life isn't as travel concentrated right now as it...\nGreat Barrier Reef, Cairns, and some scattere...\nFiiaelina · 10.05.2017I'm laying on a couch of my hostel's common area. Listening to Ed Sheeran's songs that used to make me cry. Now they're just some sweet, distant...\nFiiaelina · 03.05.2017As the title already tells, I'm in love with Brisbane. I've spent three days here and I'm already sure that I would have loved living here for a month as I was planning to do. Can't change...\nMitä tehdä Australian Gold Coastilla – 5 vink...\nMuuttolintu · 22.04.2017Gold Coast ei säväyttänyt tälläkään kertaa, vaikka täytyy myöntää, että lämpenin sille hiukan parvekkeelta merelle tuijotellessa. Gold Coastin...\nMuuttolintu · 20.04.2017Australian Sunshine Coast hurmaa erityisesti loputtomilla rannoillaan. Aurinko paistaa 300 päivää vuodessa, joten D-vitamiinin puutteesta täällä tuskin kärsitään. Rantaviivaa riittää, mutta...\nMuuttolintu · 16.04.2017Australian Gold Coast houkuttelee ihmisiä loputtomilla, maailmanluokan rannoillaan. Mutta Gold Coastilla kannattaa myös poiketa rannikolta...\nMuuttolintu · 14.04.2017Australian Gold Coast vetää miljoonia turisteja vuosittain. Ei ihme, sillä sää hellii läpi vuoden, rantaviivaa riittää huimat 52 kilometriä ja...\nNemoa etsimässä vastuullisesti Australian Iso...\nEliza Does Oz · 12.04.2017Mitä kuuluu Isolle Valliriutalle, yhdelle Australian suosituimmista nähtävyyksistä? Tuo merenalainen paratiisi on todellinen luonnonihme, mutta sen...\nMuuttolintu · 11.04.2017Viimeiset yöt eteläisen Queenslandin reissulla löysimme itsemme Gold Coastin Surfers Paradisesta. Mitäh? Siitä Surffarin paratiisista, jota olen...\nSalaisten aarteiden jäljillä Sunshine Coastilla\nMuuttolintu · 09.04.2017Viimeisen päivän Australian Sunshine Coastilla vietimme ajellen kaikessa rauhassa etelään pysähdellen paljon. Paikallisilta olimme saaneet vinkkejä...\nMuuttolintu · 04.04.2017Rainbow Beach oli loman iso yllättäjä. Rainbow Beach, kolme tuntia pohjoiseen Brisbanesta, on pieni, vain 5000 asukkaan tuppukylä. Tulimme Rainbow...\nNäkemiin ja kiitos kaloista! Tin Can Bayn del...\nMuuttolintu · 02.04.2017Delfiinit ovat äärettömän kiehtovia eläimiä. Olen hehkuttanut niiden ainutlaatuisista piirteistä monta kertaa ennenkin. Tiesitkö esimerkiksi, että...\nMuuttolintu · 28.03.2017Ei ihme, että Noosan lomaparatiisi vetää Australian lomakansaa. Sen rannat, ravintolat, putiikit ja harrastusmahdollisuudet tarjoavat melko...\nNoosa, Sunshine Coastin tyylikäs timantti\nMuuttolintu · 26.03.2017Ykköspaikka, minkä halusin Brisbanen visiittiin yhdistää, oli Sunshine Coastin kuuluisa lomakylä Noosa. Noosa on usein listattu yhdeksi Australian...\nAuringonkukkapeltoja ja vesiputouksia Brisban...\nMuuttolintu · 22.03.2017Australian Brisbanesta teimme yhden yön retken sisämaan maaseudulle, jonne meitä vetivät etenkin raikkaan kuvaukselliset auringonkukkapellot. Täällä,...\nMuuttolintu · 17.03.2017Brisbaneen on helppo rakastua. Suurkaupungin puitteista huolimatta 2,5 miljoonan asukkaan Brisbane on onnistunut säilyttämään rennon ikuisen kesän tunnelman. Koneesta ulos astuessamme...\nulkosuomalainen ekologisuus kotimaanmatkailu porto malaga luontopolut kotimaa nähtävyydet ulkosuomalaisuus italia sulkava matkailu elämä saaristo retkipaikka luontomatkailu yhteistyössä uusi portugal capri


Teknologiamestari: Oskari Ponkala – Sössö\nTeknologiamestari: Oskari Ponkala\nTEKSTI: Oskari Ponkala\nKUVAT: Mikko Impiö, Oskari Ponkala\nSIKH21 Hallitusesittelyjen seitsemäs osa!\nMun nimi on Oskari, 2019 fuksi, ja mun hommana on tänä vuonna killassa Teknologiamestari. Olen Tampereelta kotoisin, kuten monet saattavat paikoittaisesta murteesta huomata ja kuten monet hyvät tarinat, niin minunkin polkuni Aaltoon alkoi rotvallin reunalta.\nYläasteen musiikkipainotteen jälkeen oli taiteellinen kiintiö täynnä ja meninkin sitten Tampereen Clasuun (lukioon, ei Ohlsoniin) luonnontiedelinjalle. Siellä sitten luin aika vahvasti kaikki luonnontieteet, ennen kuin huomasin että fysiikka nappaa kaikista parhaiten. Fysiikan laajentavana kurssina oli elektroniikka ja siellä sitten arduinon kanssa leikkiessä innostus sähköön syttyi vahvemmin. Ovet Aaltoon avautuivatkin sitten eräänä päivänä, kun istuin puhelinmyyjänä kesätöissä. Ei muuten tullut yhtään kauppaa sinä päivänä, kun ajatukset olivat jo asuntohakemuksissa ja Otaniemessä.\nKoska inttiin ei tarvinnut mennä (C-paperit god-tier), aloitinkin yliopiston heti kesän jälkeen ja täällä sitä nyt ollaan toista vuotta. Jälkikäteen kun miettii, niin on kyllä aika surrealistinen tilanne kirjoittaa tätä tekstiä, kun fuksina aloittaessa katsoi hallituksen toimintaa eikä kyllä silloin ajatellut, että olisin tässä hommassa nyt. Kiltatoiminta se vain vei mukanaan.\nOlen aina tykännyt tehdä asioita käsin. Olkoon se sitten piirtämistä, pienoismalleja tai kytkentöjä leipälevylle, minä olen se, joka huomaa ajankulun vasta kun aurinko ei enää valaisekaan huonetta ja nälkä alkaa tuntua vatsassa. Kuten viisas mies kerran sanoi, taide on tehty esitettäväksi, ja vaikkei mun hommat kyllä taidetta ole nähnytkään, niin tässäpä muutama homma mitä mun kädet on vuosien saatossa saanut aikaiseksi ja niistä aina pari sanaa.\n1. No, mitään syvällistä tarinaa tästä ei ole. Pastelleilla saa tosi mukavat gradientit aikaiseksi ja halusin hieman kokeilla, miltä valkoinen näyttäisi ruskealla paperilla.\n2. Jotakuinkin sama homma kuin edellisessä. Hankin akryylivärisetin ja päätin testata, miten niiden kanssa saisi tehtyä kirkkaita ja tummia sävyjä varjostusten kanssa.\n3. Töyhtötiainen se. Hauska lintu.


11.3.2020 20:57 Illan ottelukierroksella Salon Vilpas otti Korisliigan kärkipaikan takaisin, Kouvot vahvisti paikkaansa playoff-viivan päällä ja Kataja antoi jälleen myrskyvaroituksen pudotuspeleihin.\nJamuni McNeace piti puhtaana Vilppaan korinalusta KTP:tä vastaan. Kuva: Ville Vuorinen / Korisliiga\nRunkosarjan lähestyessä loppua Salon Vilpas ja Helsinki Seagulls ovat vaihdelleet kärkiasemaa kuin vetoketjutekniikalla. Tänään Vilpas kiilasi taas takaisin ykköspaikalle, kun se voitti KTP-Basketin selkeällä erolla 97–76 (36–26).\nVilpas aloitti ottelun rajulla 15–0-rynnäköllä, eikä Korisliigan neljännestä sijasta ansiokkaasti kiinni pitänyt KTP toipunut enää sen jälkeen. Vilppaan korintekoa johti Tobin Carberry, joka upotti 17 pistettä ja antoi kuusi koriin johtavaa syöttöä. Hänen työtään säesti totuttuun tapaan Tim Coleman, joka tilastoi 16 pistettä ja 12 levypalloa.\nKTP:n puolella kovimmat tilastorivit rekisteröi Cullen Russo, jolle kertyi 19 pistettä ja seitsemän levypalloa.\nVilppaan korinaluspelaaja Jamuni McNeace kommenti ottelun jälkeen tyytyväisenä kokoonpanon uutta rakennetta:\n– Kahden ison pelaajan käyttäminen kentällä yhtä aikaa auttaa meitä puolustuspäässä. En joudu kantamaan kaikkea vastuuta levypalloista yksin. Mutta tänään oli rankkaa. KTP voitti meidät viimeksi, joten meidän täytyi taistella.\nAlemmillakin sijoilla käy kuhina\nKouvoilla ja Korihailla oli molemmilla tänään syy pelata. Kumpikaan ei voi tavoitella enää sarjan kärkipaikkoja, mutta kummallakin on omalla tavallaan kriittinen tilanne. Kouvot on parhaillaan alin joukkue playoff-viivan päällä ja Korihait puolestaan alin joukkue koko sarjassa ja vaarassa pudota.\nKotijoukkueena pelannut Korihait koki jälleen vaikean kolauksen, kun se kärsi Kouvoille tappion 78–99 (39–40). Kaikki ratkaisun avaimet olivat loppusuoralle asti tarjolla molemmille, sillä ottelu pysyi tiukkana koko ensimmäisen puoliajan. Lopulta ero kuitenkin repesi valtavaksi.\nOttelun pistenikkarit olivat Kouvojen Derrick Barden 25:llä ja Korihaiden Richaud Pack 20:llä.\n– Ensimmäisellä puoliajalla etenkin Ernesti Zeigler III pääsi juoksemaan vapaasti, ja se oli juuri niitä asioita, joista olimme etukäteen puhuneet, että täytyy ottaa pois. Olimme puolustuksessa liian pehmeitä. Toisella puoliajalla saimme puolustukseen paremman intensiteetin ja pääsimme itse juoksemaan, kommentoi Kouvojen päävalmentaja Tuomas Oja.\nTampereen Pyrinnön ja Kataja Basketin välisessä mitelössä panokset eivät olleet yhtä korkeat. Kumpikin joukkue on turvallisesti pudotuspelikategoriassa puolenvälin tuntumassa.\nTällä kertaa kotijoukkue Pyrintö kaatui 82–104 (34–54) Katajalle, joka on parantanut esityksiään runkosarjan loppua kohden. Iso merkitys Katajan nousussa on ollut pelaajasiirroilla, ja tänäkin iltana tähtenä työskenteli Jamar Wilson, jonka tilastorivi näytti 23:a pistettä, seitsemää levypalloa ja viittä syöttöä.\nPyrinnön puolella puolestaan loisti erityisesti sentteri BJ Raymond, jolle kertyi 20 pistettä ja 11 levypalloa. Hyvää työtä nähtiin myös pelinjohtaja Antero Lehdolta, joka upotti 13 pistettä ja jakoi viisi syöttöä.\n– Valmistauduimme hyvin kaksi päivää, mutta kyllä tämä meidän esityksemme oli aika iso pettymys. Ensimmäisellä jaksolla päästimme Katajan juoksemaan kentää pitkälti meidän huonoista heitonvalinnoistamme, ja puoliajalle eroa tuli 20 pistettä. Se oli varmaankin ottelun suurimpia ratkaisuja, totesi Lehto.\nPyrintö on nyt runkosarjan viidentenä ja Kataja seitsemäntenä.


Säilytätkö ruokiasi pöpöjen keskellä? Kokeile tätä niksiä! - Lifestyle - MTV.fi\nSäilytätkö ruokiasi pöpöjen keskellä? Kokeile tätä niksiä!\nLifestyle > Koti Julkaistu 20.08.2013 13:08 (Päivitetty 20.08.2013 13:29)\nHajut tarttuvat helposti jääkaapin pintoihin ja siksi sitä tulisikin puhdistaa säännöllisin väliajoin. Hyvän puhdistuksen lisäksi pinttynyttä tuoksua voi irrottaa sanomalehden avulla.\nRuokien säilyttämisessä hygienia on tärkeä ja jääkaappi kannattaakin puhdistaa säännöllisesti. Tavallinen yleispuhdistusaine riittää yleensä hyvin, eikä turhan kovia myrkkyjä kannata tuoda kaapistoon. Jos tuoksut eivät hälvene peruspesulla, voit kokeilla toimivaa sanomalehti-niksiä.\nKostea sanomalehti imee tehokkaasti ikäviä tuoksuja itseensä, joten jätä lehti jääkaappiin hetkiseksi. Muista jatkossa siivota jääkaappi noin kerran viikossa, niin pahat tuoksut pysyvät poissa.\nÄlä pilaa juhla-asuasi näillä virheillä Asumismenot kasvavat – täällä on halvinta


Kehys nipistää oikeuslaitokselta – uusia avauksia oikeusturvan parantamiseksi kaivataan - Lakimiesliitto\nKehys nipistää oikeuslaitokselta – uusia avauksia oikeusturvan parantamiseksi kaivataan\nHallituksen kehysriihessä 21.3.2013 sovittiin, että 2014 alusta toteutetaan hovi- ja hallinto-oikeuksien rakenneuudistus ja käräjäoikeuksien rakenneuudistusta jatketaan. Nämä tehostustoimet heikentävät vakavasti kansalaisten, yritysten ja yhteisöjen palvelutasoa, jos ne toteutetaan huonosti. Kannattaa huomata, että toiminnan tehostamisen ei tarvitse tarkoittaa perusteettomia euromääräisiä säästöjä, sillä oikeudenkäyntien pitkittyminen on vakava ongelma maassamme. Toimintaa tehostamalla voidaan purkaa kertyneitä jonona.\nLisäsäästöt oikeuslaitokselle vuosina 2014-2015 olisivat haitallisia muun muassa kansainväliselle maineellemme oikeusvaltiona, kiinnostavana investointikohteena ja ulkomaisten yritysten sijoittumispaikkana.\nKehyspäätöksen mukaan syyttäjälaitoksen toimintaa ja työmenetelmiä tehostetaan. On hyvä, jos tämä tarkoittaa juttujonojen lyhentämistä ja palvelutason nostamista nykyisillä voimavaroilla. Uusia säästötoimenpiteitä ei syyttäjälaitoskaan kestä. Paremminkin osana harmaan talouden torjuntaa vakaviin talousrikoksiin perehtyneitä syyttäjiä tulisi palkata lisää. He maksavat oman palkkansa saamalla rikoshyötyä takaisin valtiolle. Samalla rehellisten yritysten toimintaedellytykset parantuvat.\n”Lakimiesliitto on toistuvasti esittänyt uusien talousrikossyyttäjien palkkaamista, mutta valitettavasti tähän investointiin ei valtioneuvoston rohkeus riittänyt”, sanoo Lakimiesliiton toiminnanjohtaja Jorma Tilander.\nOikeuslaitos on mittavan uudistumisurakan kourissa. Oikeuden ammattilaiset tekevät hyvää työtä, vaikka voimavarojen leikkaukset ja rajut rakenneuudistukset ovat heikentäneet olosuhteita. Toimiva oikeus- ja syyttäjälaitos on oikeusvaltion keskeinen palvelu, jokaisen kansalaisen jakamaton perusoikeus ja asia, jota yhteisöillä on lupa valtiolta odottaa.\n”Voisiko uusi avaus olla vaikka sellainen, että oikeuslaitokselle annetaan hetkeksi sen kaipaama työrauha? Jatkuvien leikkausten puristuksessa emme pysty saavuttamaan hyväksyttävää pohjoismaista oikeusturvan tasoa”, sanoo Lakimiesliiton toiminnanjohtaja Jorma Tilander.


Lahti-Liukkonen ja Parkkinen nauttivat Gstaadin upeasta ympäristöstä - UrheiluSuomi.com\nLahti-Liukkonen ja Parkkinen nauttivat Gstaadin upeasta ympäristöstä\n9273 Beach volley 9.7.2019\nBeach volleyn FIVB:n maailman kiertue eli World Tor jatkuu tällä viikolla Sveitsissä pelattavalla viiden tähden turnauksella.\nTaru Lahti-Liukkonen ja Anniina Parkkinen hakevat vaisusti sujuneiden MM-kisojen jälkeen Gstaadista hyvää sijoitusta.\n- Olemme keränneet viikon voimia ja päässeet valmistautumaan normaalisti Gstaadin turnaukseen. Saimme viime viikolla todella paljon tukea ja viestejä, joista olemme todella kiitollisia. Mahtava huomata, että myös tappion hetkellä seuraajat ovat timanttia, Lahti-Liukkonen kiittelee.\nGstaadin jälkeen on loppukesän ohjelmassa vielä useita olympiapaikan kannalta tärkeitä turnauksia, mutta liian pitkälle ajatuksia ei kannata viedä.\n- Nyt keskitytään tähän hetkeen ja ennen kaikkea nautitaan, kun päästään pelaamaan huipputason turnauksessa täällä kauniissa Gstaadissa, Lahti-Liukkonen sanoo.\nEnnen karsintoja 11:nneksi turnauksessa sijoitettu suomalaispari aloittaa pelinsä keskiviikkona suoraan 32 joukkueen pääsarjasta. Tuoreella FIVB:n rankinglistalla Lahti-Liukkonen ja Parkkinen ovat sijalla 22. Riikka Lehtonen ja Niina Ahtiainen (ranking 34) eivät ole mukana Sveitsissä.


Helpota oloasi kesähelteillä kunnon tuulettimella\nVaikka Suomen kesä on lyhyt ja vähäluminen, mahtuu sekaan aina muutama hellepäiväkin. Silloin kun lämpömittari hipoo huippuaan, on aika pyöräyttää tuuletin käyntiin, ja Hintaseurannasta löydät sopivan vilvoittajan jokaiseen tarpeeseen. Perinteisten pöytätuulettimien ja lattiatuulettimien lisäksi löydät meiltä myös tietysti kattotuulettimet sekä päheät tornituulettimet, jotka puhaltavat moneen suuntaan samanaikaisesti, jotta seisova ilma pääsee kunnolla vaihtumaan. Lisää...\nVaikka Suomen kesä on lyhyt ja vähäluminen, mahtuu sekaan aina muutama hellepäiväkin. Silloin kun lämpömittari hipoo huippuaan, on aika pyöräyttää tuuletin käyntiin, ja Hintaseurannasta löydät sopivan vilvoittajan jokaiseen tarpeeseen. Perinteisten pöytätuulettimien ja lattiatuulettimien lisäksi löydät meiltä myös tietysti kattotuulettimet sekä päheät tornituulettimet, jotka puhaltavat moneen suuntaan samanaikaisesti, jotta seisova ilma pääsee kunnolla vaihtumaan. Lisäksi tuuletinvalikoimastamme löydät edistyneempiä monitoimituulettimia, jotka myös kosteuttavat, jäähdyttävät ja puhdistavat ilmaa. Kosteuttavat tuulettimet ja ilmanjäähdyttimet puhaltavat vesisäiliöstä höyrystettyä viileää vesihöyryä huoneeseen, minkä lisäksi eräät mallit imevät kiertoilmaa suodattimen läpi, jolloin tuulettimen puhaltama ilma on takuulla raikkaan viileää ja puhdasta. Älä siis valitse oikopäätä kaikkein tavanomaisinta mallia, vaan tutustu koko kattaukseen, josta löydät laatumerkkejä kuten Tristar, Wilfa, oneConcept ja Klarstein. Vähemmän...\nPoint Pro (4)\n30 / 130 tuotetta\nPoint POFS6016, tuuletin\nAlkaen 61,64 €\nGelia 4005130001, pöytätuuletin\nAlkaen 19,72 €\nClatronic VL 3602, pöytätuuletin\nAlkaen 43,65 €\nArgoclima Fanny, tornituuletin\nKlarstein Windmaster, tuuletin\nHoneywell QuietSet HSF600WE, tuuletin\nCanvac CBF1303V, tuuletin\nGallet GALVEN9, tuuletin\nNedis FNTR20CWD10, tuuletin\nStanley ST-24DCT-E, tuuletin\nPoint Pro POFS8016WH, tuuletin\nPoint POFS5016, tuuletin\nPoint Pro POFT8008WH, tuuletin\nNäkymässä 30 ensimmäistä 130 tuotteesta


RCTIC JA MYPROTEIN ALOITTAVAT YHTEISTYÖN – RCTIC\nRCTIC JA MYPROTEIN ALOITTAVAT YHTEISTYÖN\nPosted by RCTIC 13 tammikuun, 2022 in RCTIC - ORGANISAATIO\nRCTIC ja Euroopan johtava urheiluravitsemus- sekä urheilutekstiilibrändi Myprotein aloittavat yhteistyön.\nYhtenä vuoden 2022 uusista pääyhteistyökumppaneista Myproteinin tavoitteena on olla tukemassa rakentumistamme kohti takaisin kotimaisen e-urheilun kirkkainta kärkeä, jatkaa määrätietoista ja ammattimaista lajin kehitystä suomessa sekä edistää pelaajien suorituskykyä tukemalla terveellisiä elämäntapoja.\nPelaajien, henkilökuntamme sekä streamaajiemme terveys ja jaksaminen ovat meille äärimmäisen tärkeitä. Tahdomme alkavan yhteistyön kautta kasvattaa terveellisten elämäntapojen tietoisuutta sekä tärkeyttä kampanjoinnilla suomalaisten pelaamisenharrastajien ja ammattilaisten keskuudessa.\nOlemme Myproteinilla todella innoissamme yhteistyön aloittamisesta RCTIC organisaation kanssa. Kaukana ovat jo ajat, jolloin e-urheiluun miellettiin epäterveelliset ruokavaliot. Yhteistyö alkaa hyvään aikaan lanseeratessamme juuri Command-malliston, jonka urheilulisäravinteet ovat suunniteltu nimenomaan tarkkaa keskittymiskykyä vaativille pelaajille! Samalla haluamme kannustaa liikkuvia e-urheilijoita vaihtamaan epäterveelliset välipalat esimerkiksi runsasproteiinisiin vaihtoehtoihin. Haluamme olla Suomen Twitch-skenen ja Esportsin johtava urheilulisäravinteiden tarjoaja.\nEniten RCTIC:issa vakuttaa tiimin äärimmäisen määrätietoinen ja ammattimainen ote kohti Esportsin huippua. Alkuperäinen ja aikansa Suomen menestynein e-urheilun organisaation tekee paluuta isosti, joten Myprotein on luonnollisesti innokkaana mukana matkasssa ja haluaa tarjota ne tarvittavat lisäprosentit, jotka erottavat parhaaksi tähtäävät e-urheilijat muista.\nPauli Loukola – Country Manager, Myprotein Finland\nOlemme jo pitkään halunneet olla edistämässä pelaajien jaksamista sekä terveytte eri keinoin. Pelaajien terveys heijastuu suoraan yksilölliseen tekemiseen kuin myös koko joukkueen tekemiseen. Siksi tahdommekin saada käyttöön kaikki mahdolliset keinot pelaajiemme, henkilökuntamme sekä streamaajiemme terveyden ja terveellisten elämäntapojen tukemiseksi.\nMyprotein on entuudestaan meille tuotteiden ja brändin osalta tuttu. Tuotteet ovat laadukkaita, brändi on tunnettu ja neuvottelujen kautta löysimme nopeasti yhteyden arvojen ja intohimojen kautta. Tahdomme olla yhdessä rakentamassa polkua terveellisten elämäntapojen tukemana takaisin kotimaisen e-urheilun kärkeen, kehittämässä tuotteita tukemaan e-urheilijoita sekä kasvattaa terveyttä ja jaksamista tukevien tuotteiden tietoisuutta.\nMahtava ja meille iso kunnia saada Euroopan johtava urheiluravitsemus- sekä urheilutekstiilibrändi mukaan tekemään tiivistä yhteistyötä yhteisten tavoitteiden saavuttamiseksi.\nJere Alanen – CEO , RCTIC Esports\nTutustu meidän valitsemiin Myprotein tuotteisiin täältä!\nHyödynnä eksklusiivista alennusta käyttämällä tilatessa koodia RCTIC. Alkaneen yhteistyön kunniaksi aina huippuedut meidän koodilla. Ja eikun ostoksille!\nLue lisää osoitteesta Myprotein.fi


Lumon Valkama: Asetelma eteisessä\nLähettänyt Perla / Lumon Valkama klo 14.35\nJohannaL 2.11.2013 18.06\nPerla / Lumon Valkama 3.11.2013 12.33\nViivi / Valkoinen Soihtu 2.11.2013 20.06\nKaunis asetelma! Ihana tuo norsupostikortti! Ja nam, teidän iltasyömiset kuulostaa herkulliselta:P Maistuisi!\nPerla / Lumon Valkama 3.11.2013 12.35\nKiitos Viivi. Noita eläinaiheisia valokuvia olisi ollut vaikka mitä postikortteina ja julisteina, ovat ihania. :) Ja kyllä, ruoka oli herkkua!


Pe 1.11. klo 19 (ensi-ilta), La 2.11. klo 18, Su 3.11. klo 15\nLiput:35€/ 25€ (opiskelijat)\nEletään vuotta 1943. Adolf Hitler hallitsee Saksaa diktaattorin ottein ja Euroopassa soditaan. Münchenin yliopiston opiskelijoista muodostunut Valkoinen ruusu (Die Weiße Rose) - vastarintaliike on jakanut natsihallintoa kritisoivia lentolehtisiä. Ryhmän johtajina toimineet sisarukset Hans ja Sophie Scholl jäävät lopulta kiinni itse teossa, ja heidät tuomitaan kuolemaan. Ooppera Valkoinen ruusu keskittyy sisarusten ajatuksiin tuntia ennen teloitusta. Libreton on kirjoittanut Wolfgang Willaschek, ja se perustuu sisarusten päiväkirjamerkintöihin.\nMünchenin yliopiston (Ludwig–Maximilians-Universität) piirissä toimi 1940-luvun alussa vastarintaliike, joka sai nimen Valkoinen ruusu (Die Weiße Rose). Sen keskeisten vaikuttajien joukossa olivat sisarukset Hans ja Sophie Scholl. Ryhmän kenties tärkein toimintamuoto oli laatia ja levittää lentolehtisiä, joissa ihmisten järkeen vedoten osoitettiin Hitlerin hallinnon epäinhimillisyys runsain sitaatein filosofisista ja muistakin klassisista kirjoituksista. Kuudes lentolehtinen koitui kohtalokkaaksi; Schollin sisarukset olivat levittämässä sitä yliopiston tiloissa, kun heidät pidätettiin, tuomittiin ja teloitettiin giljotiinilla pikaisen oikeudenkäynnin jälkeen 22. 2. 1943. Saman vuoden syksyllä syntyi oopperan säveltäjä Udo Zimmermann. Tämän kaksinkertaisen 70-vuotisjuhlan ansiosta Valkoista ruusua esitetään juuri nyt varsin runsaasti etenkin Keski-Euroopassa, mutta nyt myös Suomen Turussa.\nOoppera tapahtuu Hansin ja Sophien alitajunnassa hiukan ennen teloitusta; muita laulajia ei ole. Osittain tuskalliset, osittain kauniit muistumat sekoittuvat lähestyvän kuoleman tunnelmiin. Lopussa nuoret astuvat kohtaamaan kuolemansa tavalla, josta Stadelheimin vankilan pääpyövelikin myöhemmin antoi täyden tunnustuksen. Musiikki vaihtelee linjakkaansuloisesta laulumelodiasta täydelliseen painajaismaiseen kaaokseen. Kun Hans tajuaa, että hänen sisarensa tukka on ajeltu lyhyeksi, niin kuin giljotiinin uhreille on ollut tapana tehdä, antaa säveltäjä ohjeen, että ”musiikin tulee soida kuin särkyvä lasi.”\nRooleissa: Kaisa Ranta, sopraano, Ville Rusanen, baritoni\nHarmonikka: Marko Valtonen\nPiano: Pasi Helin\nTuotanto: Oopperakammari & TEHDAS Teatteri


Teslan menestyksen takana on vahva halu tehdä jotain uutta – EmjPower\nKoti Blogi Teslan menestyksen takana on vahva halu tehdä jotain uutta\nTekijä Miron 27 kesäkuun, 2017 22 syyskuun, 2020\nTeslan tarina alkoi 12 vuotta sitten ja jo nyt yritys on kasvanut todella suureksi ja ihailluksi. Teslan arvo on tällä hetkellä noin 28 miljardia dollaria. Morgan Stanleyn mukaan Tesla on maailman tärkein autofirma ja vuonna 2014 tehdyn kyselytutkimuksen mukaan Teslan S-malli on Yhdysvaltojen rakastetuin automalli.\nNykyään Teslan menestys liitetään usein yrityksen karismaattiseen johtajaan, Elon Muskiin. Musk on myös yksi Pay Pal -palvelun kehittäjistä ja hän on toiminut Teslan edustajana mediassa. Totuus on kuitenkin tätäkin ihmeellisempi. Tesla sai alkunsa, kun pieni joukko Piilaaksossa toimivia intohimoisia insinöörejä päätyivät tekemään yhteistyötä. Nimensä autovalmistaja valitsi kunnioittaakseen Teslan AC induktiomoottorit suunnitellutta serbialais-amerikkalaista neroa Nikola Teslaa.\nInsinöörit, joilla oli visio\nTeslan takana ovat oikeastaan alun perin insinöörit Martin Ebenhard ja Marc Tarpenning. Ajatus sähköautosta tuli Eberhardille mieleen ensimmäisen hänen avioeronsa myötä. Hän kertoo ajatelleensa tuolloin, että hänen pitäisi tehdä kuten kaikkien muidenkin miesten samanlaisessa tilanteessa eli ostaa urheiluauto. Ajatus autosta, joka kuluttaisi kymmeniä litroja bensaa sataa kilometriä kohden tuntui kuitenkin liian epäekologiselta. Parempi vaihtoehto olisi huippuunsa viritetty sähköauto. Sellaisia ei markkinoilla kuitenkaan vielä ollut, mutta akut kehittyivät jatkuvasti paremmiksi ja tehokkaiksi, joten potentiaalia oli. Eberhard oli jo aiemmin tehnyt yhteistyötä parhaan ystävänsä Tarpenningin kanssa. Kaksikko oli perustanut menestyvän sähkökirja start upin ja myynyt sen 187 miljoonalla dollarilla. Nyt heillä oli pääomaa ja vahva halu kokeilla jotain uutta.\nKesällä 2004 tuotesuunnittelija Malcolm Smith sai puhelun vanhalta työkaveriltaan Eberhardilta. Eberhard oli puhelun aikana varsin salamyhkäinen ja totesi, ettei voi kertoa mitä tällä hetkellä puuhailee mutta Smithin kannattaisi tulla katsomaan Eberhardin omistamaa autoa. Smith suuntasikin vanhan kollegansa toimistolle, jossa Eberhard esitteli hänelle yrityssuunnitelmansa koskien uutta autoa, jonka Eberhard yhtiökumppaninsa kanssa halusi rakentaa. Kyseessä ei ollut mikä tahansa auto, vaan sähköauto. Tämä sai Smithin kiinnostumaan, mutta samalla hän oli epäileväinen. Hän ymmärsi, että periaatteessa auton valmistaminen olisi mahdollista jo olemassaolevia tekniikoita yhdistelemällä, mutta se tulisi joka tapauksessa olemaan todellinen haaste. Suuret autovalmistajat olivat jokainen vuorollaan yrittäneet panostaa sähköauton kehittämiseen, mutta eivät löytäneet oikeaa asiakaskuntaa eivätkä osanneet hyödyntää lithium-ion-akkujen täyttä potentiaalia.\nEberhard vei Smithin koeajolle merkillisellä, pienellä ja keltaisella autollaan. Auto tuntui käsintehdyltä ja sitä se olikin. Moottoritien lähestyessä Eberhard hidasti vauhdin 20 kilometriin tunnissa ja kiihdytti sitten yllättäen sataan kilometriin tunnissa. Tämä tapahtui alle neljässä sekunnissa ja sai aiemmin epäileväisen Smithin vakuuttumaan siitä, että kyseessä ei ollut mikään pieni harrastusprojekti vaan autoilun tulevaisuus. Hän ymmärsi, että sähköautot voisivat olla jotain aivan muuta kuin hieman huvittavat golf-kärryt, jotka tähän mennessä olivat olleet yleisin esimerkki sähköautosta.\nSmithistä tuli yksi Eberhardin uuden yrityksen ensimmäisistä työntekijöistä. Samalla periaatteella Eberhard rekrytoi vielä muutamia luotettuja tuttujaan, saaden kaikki vakuuttumaan sähköauton potentiaalista. Tämän jälkeen rahoittajien vakuuttaminen kävi yllättävän helposti, autolle oli tilausta. Vuonna 2008 Tesla julkaisi ensimmäisen urheiluautonsa, mallin nimi oli the Roadster. Uutuus huomattiin välittömästi alan julkaisuissa ja sen todettiin olevan vahva näyttö siitä, miten autoilun voi ajatella uudelleen.\nVuonna 2013 Tesla julkaisi sedan-mallinsa Model S:n, joka valittiin vuoden autoksi. Se myi julkaisuvuonnaan enemmän kuin asemansa markkinoilla jo aikoja sitten vakiinnuttaneet Mercedes Benzin S-malli tai BMW 7-sarja.\nEdellinen artikkeliLambogrhinin luksusautojen historiassa riittää sattumia ja käänteitä\nSeuraava artikkeliLegendaarisen Jeepin tarina sai alkunsa armeijan tilauksesta\n22 toukokuun, 2018 22 syyskuun, 2020


Mummin matkassa: lokakuuta 2015\nOlin etukäteen varannut netistä kolme hostellia matkalle Madrid - Bilbao - Gijon - Coruna. Espanjassa hotelleja edullisemmat hostellit ovat yleensä siistejä ja turvallisia. Madridissa asuttiin kaksi yötä viehättävässä Persal-nimisessä hostellissa (täällä) rauhallisella sivukadulla Solin keskusaukion vieressä. Mukava, siisti ja persoonallinen. Leppoista yöpymistä suurkaupungin keskellä.\nBilbaossa yövyttiin edullisessa Pension La Salvessa (täällä) - kahden hengen huone 55 euroa/yö - kävelymatkan päässä Guggenheimin museosta. Meillä matka tosin piteni, kun en suostunut käyttämään oikotiesillalle pääsyn edellyttämää vanhaa rätisevää hissiä - kävelemällä kumminkin päästiin. Nukkumaan mennessä pelkäsin, että edessä olisi uneton yötä, sillä hostellin seinät olivat pahviakin ohuemmat ja junarata kulki ikkunan editse. Toisin kävin - naapurihuoneen nuoriso hiljeni täysin puoleltaöin, ja junaliikennekin lakkasi jo tätä ennen. Nukuttiin kuin tukit!\nGijonin rannikkokaupungissa sijaitsevaan Costa Gijoniin (täällä) saavuttiin automatkan päätteeksi vasta iltakymmeneltä. Mielenkiintoinen hostelli, joka sijaitsi rauhallisella laitakaupungilla suuren kerrostalon kolmannessa kerroksessa. Liekö vajaat kymmenen huonetta, meillä omalla vessalla ja suihkulla (45 euroa/yö). Erittäin ystävällinen ja avulias emäntä, joka englantia osaamattomana selvitti asiat elektoronisen tulkkaajan avulla. Huone siisti ja vuode hyvä. "Matkan paras sänky", totesi Ukki hyvin nukutun yön jälkeen.\nYllä kuva perinteisestä luoteisespanjalaisesta viljavarastosta. Maaseudulla niitä näkee lähes joka pihassa, talosta riippuen hoidettuja tai hoitamattomia. Ne rakennetaaan yleensä kivestä (joskus puusta) - eläinten takia erityisten jalkojen päälle - keskimäärin 1-1,5 x 2-3 metrisinä suunnikkaina. Edelleen käytössä - vaan ei asumiseen kuten Orvokki (täällä) luuli!\nMajoitusta ja varastoa moneen makuun.\nTunnisteet: Bilbao, Espanja, hotellit/majapaikat, rakennukset\nLähtiessämme sateisesta Portosta kävimme keskustan ulkopuolella olevassa Servallesin nykytaiteen museossa. Kuten minulle nykyään usein käy, modernin museon arkitehtuuri kiinnosti näytteillä olevia töitä enemmän.\nPortugalilaisen arkitehdin Alvaro Siza Vieiran (1933- ) suunnitelema museo on valmistunut vuonna 1999. Kulmikkaan, marmorista ja graniitista rakennetun museon geometrisuus ja ympäröivään puistoon aukeavat ikkunat viehättävät. Tasapainoinen kokonaisuus ja rauhoittava kokemus - sateesta huolimatta.\nJa keskiviikkona Madridin kautta Suomeen - Murua halaamaan.\nTunnisteet: matkat, museot/näyttelyt, Porto, Portugali, rakennukset\nPorto on valokuvauksellinen, värikäs, mäkinen ja ränsistynyt, mutta kaunis joen halkoma kaupunki. Yhden mummon yhden päivän kokemus lyhykäisyydessään.\nLauantaiksi oli ennustettu sadetta, joten lähdimme liikkeelle goretexit päällä (paitsi tyylikäs Lontoontyttö) ja sateenvarjo repussa - tai siis niin luulin, mutta tarpeen tullessa huomasin varjon unohtuneen majapaikan sängylle. Onneksi ennustukset olivat väärässä ja päivän aikana tihutti vain pari kertaa ja silloinkin lyhyesti. Mutta pilvinen ja kostea ilma vaikeutti valokuvaamista. Kaupunki oli erittäin valokuvauksellinen, mutta hyvien valokuvien saaminen kännykkäkameralla osoittautui mahdottomaksi. Ajatus oikean kameran hankkimisesta vierähti taas pari ratasta eteenpäin.\nSöimme hyvän lounaan vinho verden kanssa Cantinho do Avillez -ravintolassa (täällä) muistellen 1990-lukua, jolloin vietimme koko perhe useana vuonna lomia Etelä-Portugalissa. Pari kertaa myös Parasystävän perheen kanssa, jolloin neljän aikuisen lisäksi porukkaan kuului kahdeksan 0-11 -vuotiasta pellavapäätä. Kaihoisaa muistelua!\nLounaan jälkeen Ukki kaipasi aaltoja ja ettoneita ja suuntasi majapaikkaan. Lontoontytön kanssa jatkettiin Douro-joen toiselle puolelle 1800-luvulla rakennettua korkeaa ja komeaa Dom Luis I -siltaa pitkin. Silta oli nuoren Gustave Eiffelin suunnittelema ja siltaa kävellessä tulikin mieleen Eiffel-tornin rautarakenteet.\nVastarannalla yritimme suunnata majapaikan isännän suosittelemaan Taylorin portviinikellariin, mutta eksyimme. Mummi väsyi mäkien kiipeilyyn, ja päädyimme Taylorin sijaan tutustumis- ja maistiaiskierrokselle Cockburnin kellariin. Portviini on sekä Lontoontytön että Mummin herkkua, mutta viiniasiantuntijoiksi meistä ei ole. Tasan 200 vuotta vanhoissa kellareissa kiertämisen jälkeen maisteltiin kolmea eri-ikäistä punaista portviiniä. Totesimme erimakuisiksi, mutta laatueroja ei osattu puntaroida.\nOpittiin, että normaalihintainen portviini säilyy avaamattomassa pullossa viitisen vuotta ja avattuna vain noin viikon. Kotiin palattua pitänee pari vuotta vanhat avatut portviinipullot heittää harakoille.\nTunnisteet: matkat, Porto, Portugali, rakennukset, ravintolat\nPilvinen varhaisaamu ja tyrskyävä meri Portossa\nViikonloppu Portugalin Portossa Ukin ja Lontoontytön kanssa. Ajettiin autolla Corunasta tytön töiden jälkeen ja saavuttiin perille vasta ennen puolta yötä. Ystävällinen isäntä vastaanotti meidät hymyillen kotitekoisen kakun ja portviinin kera.\nFlattered-huoneisto (täällä) Porton reunalla Atlannin rannalla lumosi meidät kaikki välittömästi. Ensimmäinen kerros ja kolme isoa ikkunaa, joiden edessä kapea tie, hiekkaranta ja valtameri - esteetön näkymä suoraan merelle. Illan pimeydessäkin valtameri kuului ja tuoksui. Vanha rakennus, mutta sisustus pohjoismaisen tyylikäs - siisti ja hyvin varustettu.\nYö oli yllättävän lämmin. Nukuttiin iso ikkuna auki ja aaltojen pauhu täytti huoneiston. Kiehtovaa ja rauhoittavaa. Aamulla oven ulkopuolella odotti kori, jossa oli kolmen hengen aamiainen, mm. vastapuristettua appelsiinimehua, lämpimiä sämpylöitä ja Portugalin herkkuja pastel de nata -leivonnaisia (voitaikinaa ja vaniljakreemiä).\nViiden tähden aamiainen viiden tähden näkymällä - aitoine ääniefekteineen.\nTunnisteet: hotellit/majapaikat, matkat, meri, Porto, Portugali\nTunnisteet: Coruna, Espanja, luonto, matkat\nCafe solo tarkoittaa pientä kupillista vahvaa kahvia eli se vastaa Italian espressoa. Hyvässä solokahvin pinnalla pitää olla vähän vaahtoa (crema). Cafe cortado on espresso, johon on lisätty tilkka maitoa ja se tarjotaan usein pienestä lasista. Cafe americano (cafe grande?) on espresso, jota on jatkettu kuumalla vedellä, ja cafe con leche eli maitokahvi on espresso, johon on lisätty saman verran kuumaa maitoa (fifty/fifty).\nGaliciassa Ukki otti yleensä cafe con lechen ja Mummi aamulla cafe americanon ja ruoan jälkeen cafe solon. Paitsi kämpillä Mummi hörppi kotoisasti nessistä purkista.\nTunnisteet: Espanja, matkat, ruoka\nTunnisteet: Coruna, Espanja, matkat\nLa Coruna, Espanja\nTunnisteet: Coruna, Espanja, matkat, valokuva\nTunnisteet: Coruna, Espanja, matkat, rakennukset\nTunnisteet: Coruna, elämykset, Espanja, matkat, perhe, rakennukset, suku, valokuva\nPerjantaina ajettiin Gijonista Corunaan - puolet matkasta nopeita pikateitä ja runsaat sata kilometriä Avilesista Lugoon kaunista ja rehevää vuoristoista maaseutua, jonka kiemurateillä Ukkikaan ei pystynyt hurjastelemaan. Peräjälkeen pieniä kyliä, kirkkoja, mummoja ja pappoja. Hyvin hoidettuja pieniä maatiloja, syksyn kukkia ja omenapuita.\nJa pyhiinvaeltajia, sillä reittimme risteitsi useasti Camino Primitivoa. Se on yksi Pohjois-Espanjan paristakymmenestä pyhiinvaellusreitistä eli caminosta ja kulkee Oviendosta Santiagoon.\nTunnisteet: elämykset, Espanja, hotellit/majapaikat, matkat, museot/näyttelyt, rakennukset\nVajaa vuorokausi Bilbaossa, ja olen ihastunut. Siihen tarvittiin vain yksi Guggenheim, ravintola Mina (täällä) ja aurinko.\nBilbaossa 1997 avattu Guggenheim-museo on kuuluisan yhdysvaltalais-kanadalaisen Frank Gehryn (1929- ) suunnittelema. Paksuista titaanilevyistä ja -laatoista sekä lasista rakennettu kymmeniin suuntiin sojottava valtava rakennus lumoaa minut täysin. Rakennus ikäänkuin kurkottaa viereiseen Nervion-jokeen ja liittyy hienosti osaksi muutakin ympäristöä. Valoa ja heijasteita rakastavana en voi muuta kuin ihailla, miten titaani- ja lasipinnat taittavat valoa ja heijastavat museon rakenteita. Jokaista yllättävää nurkkaa ja lasipintojen läpi avautuvia näkymiä niin museon sisään kuin rakennuksesta ulos voisi tuijottaa loputtomiin.\nRakennus ja sen arkitehtuuri vaikutti minuun voimakkaammin kuin esillä olleet näyttelyt. Museon kolmesta kerroksesta keskimmäinen oli näyttelyn vaihtumisen takia suljettu. Alakerroksen suurimmassa tilassa oli yhdysvaltalaisen minimalistisen kuvanveistäjä Richard Serran (1939- ) kookkaista metallilevyistä rakennettuja spiraaleita ja käytäviä, joihin pääsi sisään "eksymään" ja "kävelemään taiteeseen". Tykkäsin.\nPitkän lounaan ja perinpohjaisen museokierroksen jälkeen jaksoimme vain hetken kävellä Bilbaon keskustassa. Kauniita, hyvinhoidettuja ja koristeellisia kerrostaloja, kaduilla baarien eteen kerääntyneitä iloisia ihmisiä ja pikkupuistoissa mummoja, äitejä, isiä ja pikkulapsia.\nJa paljon murandereita eli pieniä valkoisia koiria!\nTunnisteet: Bilbao, elämykset, Espanja, makuuni, matkat, museot/näyttelyt, rakennukset